Бофен – medu.uz – Дорилар ҳақида маълумотлар ўзбек тилида\nHome Йўриқномалар Бофен\nПрепаратнинг савдо номи: Бофен\nДори шакли: орал суспензия\nфаол модда: ибупрофен (100% қуруқ моддага қайта хисоблаганда) – 100 мг;\nёрдамчи моддалар: натрий бензоати (Е 211), глицерин, суюқ мальтит, натрий сахарини, натрий цитрати, лимон кислотаси монигидрати, натрий хлориди, полисорбат 80, ксантан камеди, апельсин ароматизатори, тозаланган сув.\nТаърифи: оқ ёки деярли оқ рангли, ўзига хос апельсин ҳидли суспензия.\nФармакотерапевтик гуруҳи: Таянч-ҳаракат аппаратига таъсир қилувчи воситалар. Ностероид яллиғланишга қарши ва ревматизмга қарши воситалар. Пропион кислотасининг хосилалари. Ибупрофен.\nПрепарат иситмани туширувчи, яллиғланишга қарши ва оғриқ қолдирувчи таъсир кўрсатади. Таъсир механизми ҳарорат реакцияси, яллиғланиш ва оғриқ медиаторлари – простагаландинлар синтезини ингибиция қилишдан иборат.\nИчга қабул қилинганидан кейин ибупрофен овқат ҳазм қилиш йўлларидан тез сўрилади ва бироз вақт оралиғидан сўнг таъсир кўрсата бошлайди. Препаратнинг таъсири 8 соатгача давом этади.\n3 ойликдан (тана вазни 5 кг дан кам бўлмаган) 12 ёшгача бўлган болаларда келиб чиқиши турлича бўлган иситмани, иммунизациядан кейинги, ўткир респиратор вирусли инфекциялар, шу жумладан гриппдаги иситмани, симптоматик даволаш;\nбош, тиш оғриғи, томоқдаги, тишларнинг чиқишидаги, тишлар олиб ташлангандан кейинги, бойламлар чўзилганидаги оғриқ ва оғриқнинг бошқа, шу жумладан яллиғланиш генезли турларида қўлланилади.\nҚисқа муддатли қўллаш учун буюрилади.\nҲар бир қўллаш олдидан суспензияни чайқатиш керак.\nДоза боланинг ёши ва тана вазнига боғлиқ. Суткалик доза боланинг тана вазнига\n20-30 мг/кг ни ташкил қилади. Бир марталик доза тана вазнига 5-10 мг/кг ни ташкил қилади.\nМаксимал суткалик доза тана вазнига 30 мг/кг дан ошмаслиги керак.\nИситма ва оғриқда қўллаш:\n3 ойликдан 6 ойликкача бўлган болалар – 2,5 мл дан суспензия (50 мг) ҳар 8 соатда, лекин суткада 3 мартадан кўп эмас, суткалик доза 7,5 мл (150 мг) ни ташкил қилади;\n6 ойликдан 12 ойликкача – 2,5 мл дан суспензия (50 мг) ҳар 6-8 соатда, лекин суткада 4 мартадан кўп эмас, суткалик доза 10 мл (200 мг) ни ташкил қилади;\n1 ёшдан 3 ёшгача – 5 мл дан суспензия (100 мг) ҳар 8 соатда, лекин суткада 3 мартадан кўп эмас, суткалик доза 15 мл (300 мг) ни ташкил қилади;\n4 ёшдан 6 ёшгача – 7,5 мл дан суспензия (150 мг) ҳар 8 соатда, лекин суткада 3 мартадан кўп эмас, суткалик доза 22,5 мл (450 мг) ни ташкил қилади;\n7 ёшдан 9 ёшгача – 10 мл дан суспензия (200 мг) суткада 3 марта (суткада 600 мг);\n10 ёшдан 12 ёшгача – 15 мл дан суспензия (300 мг) суткада 3 марта (суткада 900 мг) буюрилади.\nИммунизациядан кейинги иситмада қўллаш:\n3-6 ойлик болалар – 2,5 мл (50 мг), зарурати бўлганида – 4 соатдан кейин яна 2,5 мл\n(50 мг), лекин 24 соат давомида 5 мл (100 мг) дан ортиқ қўлланмаслиги керак.\nДаволаш давомийлиги касалликни кечишига боғлиқ ва одатда 3 суткани ташкил қилади, агар иситма 3 сутка давомида ўтиб кетмаса, шифокорга мурожаат қилиш керак.\nАгар 3-6 ойлик болаларда касаллик бошлангандан кейин 24 соатдан кўпроқ симптомлар сақланса, дарҳол шифокорга мурожаат қилиш керак.\nИммун тизими: ўта юқори сезувчанлик реакциялари, шу жумладан тери тошмалари, эшакеми ва қичишиш; носпецифик аллергик реакциялар, анафилактоид/анафилактик реакциялар, шу жумладан юз, тил, халқумни шиши, ҳансираш, тахикардия, артериал гипотензия билан кечувчи Квинке шиши, анафилактик шок; бронхиал астма, бронхиал астма симптомларини зўрайиши, бронхоспазм; одатда мавжуд аутоиммун касалликлари (тизимли қизил югурик, бириктирувчи тўқиманинг диффуз касалликлар) бўлган пациентларда – энса мушакларининг ригидлиги, бош оғриғи, кўнгил айниши, қусиш, иситма, дезориентация билан кечувчи асептик менингит.\nҚон тизими ва лимфатик тизими: қон яратилишини бузилиши (анемия, шу жумладан гемолитик, апластик анемия, гематокритни ва гемоглобин даражасини пасайиши, лейкопения, тромбоцитопения пурпура билан/усиз, панцитопения, нейтропения, агранулоцитоз, эозинофилия), кўкаришлар, тромбоцитларнинг қайтувчи агрегацияси, ўпкали эозинофилия. Биринчи белгилари: иситма, томоқ оғриғи, оғиз бўшлиғи шиллиқ қаватининг эрозиялари, гриппсимони симптомлар, юқори чарчоқлик ҳисси, қон кетиши, шу жумладан бурундан, экхимозлар, меноррагиялар. Ибупрофен билан давомли даволашда қон манзарасини назорат қилиш керак.\nТери ва тери ости клетчаткаси: тошма (шу жумладан макулопапулез тошма), эксфолиатив ва буллез дерматитлар (шу жумладан Стивенс-Джонсон синдроми, кўп шаклли эритема ва токсик эпидермал некролиз), пурпура; терини қипиқланиши, алопеция, фотосенсибилизация, терчанликни ошиши. Ўта кам ҳолларда оғир тери инфекциялари ва сувчечакни кечиши вақтида юмшоқ тўқималар томонидан асоратлар кузатилиши мумкин.\nОвқат ҳазм қилиш тизими: кўнгил айниши, қусиш, иштаҳани ўзгариши (шу жумладан анорексия), эпигастрийда дискомфорт ва оғриқ ҳис қилиш, диспепсия, диарея, оғизни қуриши, метеоризм, қабзият; жиғилдон қайнаши, глоссит, эзофагит, гастрит, дуоденит, меъда-ичак йўлларининг эрозив-ярали шикастланишлари (шу жумладан ярали стоматит, меъда яраси), перфорация ёки меъда-ичак қон керишлари (шу жумладан ректал қон кетишлари), мелена, баъзида ўлим билан якунланувчи гематемезис, ярали колит ва Крон касаллигини зўрайиши, панкреатит.\nГепатобилиар тизим: жигар фаолиятини бузилиши, айниқса узоқ вақт қўлланганда, гепатит, сариқлик, гепато-ренал синдром, гепатонекроз, жигар етишмовчилиги кўринишида.\nНерв тизими: бош оғриғи, тиришишлар, бош айланиши, онгни чалкашиши, лоҳаслик, чарчоқ, эмоционал беқарорлик, жиззакилик, асабийлик, депрессия, уйқучанлик, парестезиялар, уйқусизлик, хавотирлик, психомотор қўзғалиш, цереброваскуляр асоратлар, галлюцинациялар, кома.\nСийдик чиқариш тизими: цистит, дизурия, гиперкалиемия, гиперурикемия, азотемия, креатинин клиренсини пасайиши, олигурия/полиурия, шишлар билан кечувчи буйрак фаолиятини бузилиши, ўткир буйрак етишмовчилиги (айниқса буйрак фаолиятини ёндош аҳамиятли бузилишлари бўлган пациентларда), тубуляр некроз, папилляр некроз (айниқса узоқ муддат қўлланганида, қон зардобида мочевина даражасини ошиши билан ассоциацияланган), турли шакллардаги токсик нефропатия, шу жумладан интерстициал нефрит, гломерулонефрит, нефритик синдром, нефротик синдром, гематурия, протеинурия.\nЮрак-қон томир тизими: суюқликни тутилиши, шишлар, артериал гипотензия/гипертензия, юрак уриши, аритмиялар (шу жумладан синусли тахикардия/брадикардия), юрак етишмовчилиги, одатда юрак фаолиятини бузилишлари бўлган пациентларда, артериал тромбоз (миокард инфаркти ёки инсульт).\nСезги аъзолари: қулоқларни шанғиллаши, эшитишни бузилиши, эшитишни йўқолиши, вертиго, кўрув нервининг токсик неврити, кўришни ноаниқлиги, кўришни пасайиши, скотома, токсик амблиопия, диплопия, рангли кўришни ўзгариши, конъюнктивит, кўз шиллиқ қаватини қуриши.\nБошқалар: эндокрин тизими ва метаболизмда ўзгаришлар, нафасни сусайиши, апноэ, ўпкаларнинг нокардиоген шиши, пневмония, альвеолит, ринит.\nҲар қандай ножўя реакциялар пайдо бўлганида Бофен қабул қилишни тўхтатиш ва дарҳол шифокорга мурожаат қилиш лозим.\nИбупрофенга ёки препаратнинг бошқа компонентларига юқори сезувчанлик;\nацетилсалицил кислотаси ёки бошқа ностероид яллиғланишга қарши препаратларга юқори сезувчанлик;\nбошқа НЯҚВ, шу жумладан циклооксигеназа-2 нинг селектив ингибиторлари билан бир вақтда қўллаш;\nмеъданинг яра касаллиги/фаол шаклдаги қон кетиши ёки анамнездаги қайталанишлар (яра касаллиги ёки қон кетишининг икки ёки кўпроқ яққол эпизодлари);\nилгари ибупрофен, ацетилсалицил кислотаси (аспирин) ёки бошқа НЯҚП қўлланганидан кейин кузатилган ўта юқори сезувчанлик реакциялари (масалан, астма, ринит, ангионевротик шиши ёки эшакеми);\nқон яратилишини ёки қон ивишини бузилишлари;\nцереброваскуляр ёки бошқа қон кетишлар;\nНЯҚВ билан олдинги даволаш билан боғлиқ бўлган анамнездаги меъда-ичакдан қон кетишилар/перфорация;\nжигар, буйрак фаолиятини оғир бузилиши; юрак етишмовчилиги;\nИбупрофенни бошқа НЯҚС каби қуйидагилар билан мажмуада қўллаш мумкин эмас:\nаспирин билан: аспирин (суткада 75 мг дан юқори бўлмаган дозада) шифокор буюрган ҳоллардан ташқари ҳолларда, чунки бу ножўя реакцияларни пайдо бўлиш хавфини ошириши мумкин.\nСульфонилмочевина препаратлари ва фенитоин билан: самараси кучайиши мумкин.\nАнтикоагулянтлар билан: НЯҚВ варфарин каби антикоагулянтларнинг даволовчи самарасини ошириши мумкин.\nЛитий билан: бу препаратларнинг буйракдан чиқарилишини пасайиши туфайли, қон плазмасида уларнинг даражаси ошиши мумкин.\nМетотрексат билан: метотрексатнинг буйрак найчалари секрецияси камайиши мумкин, бу билан унинг қондаги концентрацияси ва гематотоксиклиги ошади.\nАнтигипертензив препаратлар (ААФ ингибиторлари ва ангиотензин II антагонистлари) ва диуретиклар билан: уларнинг самарасини пасайиши мумкин. Буйрак фаолиятини бузилишлари бўлган айрим пациентларда (масалан, сувсизланишли ёки буйрак фаолияти сусайган кекса пациентларда) ААФ ингибиторлари ёки ангиотензин II антагонистлари ва циклооксигеназани ингибиция қилувчи препаратларни бир вақтда қўллаш, буйрак фаолиятини янада ёмонлашишига, шу жумладан мумкин бўлган ўткир буйрак етишмовчилигига олиб келиши мумкин, бу одатда қайтувчи характерга эга. Шунинг учун бундай мажмуаларни, айниқса кекса пациентларга эҳтиёткорлик билан буюриш керак. Узоқ муддатли даволаш зарурати туғилганида пациентни адекват гидратациясини ўтказиш ва мажмуавий даволашни бошида, шунингдек кейинчалик маълум даврийлик билан буйрак фаолиятини мониторингини ўтказиш масаласини кўриб чиқиш керак. Диуретиклар НЯҚВ нинг нефротоксик таъсири хавфини ошириши мумкин.\nКортикостероидлар (шу жумладан глюкокортикостероидлар) билан: ножўя реакциялар, айниқса меъда-ичак яралари ва қон кетишларини юз бериш хавфини ошириши мумкин.\nЮрак гликозидлари (шу жумладан дигоксин) билан: юрак етишмовчилигини зўрайишини чақириши, калава фильтрацияси тезлигини пасайтириши ва қон плазмасида гликозидларнинг даражасини ошириши мумкин.\nАнтитромбоцитар воситалар ва серотониннинг селектив ингибиторлари билан: меъда-ичакдан қон кетиши пайдо бўлиш хавфи ошиши мумкин.\nКальциневрин ингибиторлари (циклоспорин, такролимус) билан: буйрак простагландинларига таъсири орқали, НЯҚВ бу препаратларнинг нефротоксиклигини оширади.\nМифепристон билан: мифепристон қўллагандан кейин 8-12 кун давомида НЯҚВ ни қабул қилиш мумкин эмас, бу охиргисининг таъсир самарасини камайишига олиб келиши мумкин.\nЗидовудин билан: зидовудин ва ибупрофен билан ёндош даволаш қабул қилаётган ОИТВ-инфекцияланган пациентларда гемартрозлар ва гематомалар хавфи ошади.\nХинолон антибиотиклар билан: тиришишларни юз бериши хавфи ошиши мумкин.\nПробенецид, сульфинпиразон билан: ибупрофен билан бир вақтда қўллаш, охиргиларни организмдан чиқарилишини кечикишини чақириши мумкн.\nАминогликозидлар билан: НЯҚВ аминогликозидларни чиқарилишини камайтириши мумкин.\nХолестерамин билан: бир вақтда буюрилганида ибупрофеннинг меъда-ичак йўлларидан сўрилиши камайиши мумкин. Клиник аҳамияти номаълум.\nАнтидепрессантлар, клопидогрел, прасугрел, гепарин, пентоксифиллин, доривор ўтларнинг экстрактлари (масалан, Гингко билоби) билан: НЯҚВ, шу жумладан ибупрофен билан қўлланганда қон кетиш хавфи ошиши мумкин.\nCYP2C9 ингибиторлари билан: фармакокинетик ўзаро таъсирнинг мумкинлиги: ибупрофеннинг (CYP2C9 субстрати) таъсири вақтини (экспозицияси) ошиши. CYP2C9 нинг кучли ингибиторлари (вориконазол, флуконазол кабилар) билан бир вақтда, айниқса ибупрофенни юқори дозаларида қўлланганда, ибупрофеннинг дозасини камайтиришни ҳисобга олиш керак.\nАлискирен, ά-адреноблокаторлар, β-адреноблокаторлар, кальций каналларининг блокаторлари, клонидин, метилдопа, нитратлар билан: НЯҚВ уларнинг гипотензив самарасига қарши таъсир қилади.\nПрепаратни қўллашни бошлашдан олдин шифокор билан маслаҳатлашиш керак!\nНожўя реакциялар хавфини камайтириш учун касалликнинг симптомларини йўқотиш учун керак бўлган энг кам самарали дозани минимал муддат давомида қўллаш керак.\nИбупрофен инфекцияларнинг белгиларини ниқоблаши мумкин.\nМавжуд бўлган сувчечакда, терини оғир инфекцион шикастланишлари ва юмшоқ тўқималар томонидан асоратлар бўлиши мумкинлиги туфайли, ибупрофенни қўллашдан сақланиш тавсия этилади.\nНЯҚВ, шу жумладан ибупрофенни қўллаш, бронхиал астма, нафас йўлларининг сурункали обструктив касалликлари, аллергик касалликлари ёки анамнезида бу касалликлар бўлган пациентларда бронхоспазм, астма хуружлари, бурун шиллиқ қаватини шишини қўзғатиши мумкин. Ўта юқори сезувчанликнинг оғир ўткир реакциялари, шу жумладан анафилактик шок кам кузатилган. Ўта юқори сезувчанлик реакцияларининг биринчи белгиларида Бофен препаратини қўллашни тўхтатиш керак.\nҚуйидагилари бўлган шахсларда ибупрофенни қўллашда эҳтиёткорлик керак:\nўта юқори сезувчанлик реакцияларининг кўринишлари сифатида асептик менингитни пайдо бўлишининг юқори хавфи туфайли, тизимли қизил югирик ва бириктирувчи тўқиманинг бошқа диффуз касалликлари. Асептик менингит шунингдек сурункали касалликлари бўлмаган пациентларда хам кузатилган;\nўта юқори сезувчанлик реакцияларини пайдо бўлишини юқори хавфи туфайли, ёмонлашган аллергологик анамнез;\nжигар дисфункцияси билан – артериал босимни ошиши ва/ёки жигар фаолиятини бузилишида юрак етишмовчилиги кучайиши мумкин ва/ёки организмда суюқликни тутилиши юз бериши мумкин.\nАртериал гипертензияси ва/ёки анамнезида енгил ёки ўртача даражали димланган юрак етишмовчилиги бўлган пациентларда давомли даволашни эҳтиёткорлик билан буюриш керак (шифокорнинг маслахати керак), чунки бошқа НЯҚВ билан даволашдаги каби, ибупрофен билан даволашда, суюқликни тутилиши, артериал гипертензия ва шиш ҳоллари ҳақида хабар берилган.\nНазорат қилиб бўлмайдиган артериал гипертензияси, димланган юрак етишмовчилиги, барқарор юрак ишемик касаллиги, периферик артерияларнинг касалликлари ва/ёки цереброваскуляр патологияси бўлган пациентларга ибупрофен фақат фойда/хавф нисбати синчиклаб тахлил қилингандан кейин буюрилади.\nИбупрофенни қўллаш, айниқса юқори дозаларда (суткада 2400 мг), шунингдек узоқ муддат давомида даволаш артериал тромбоэмболик асоратлар (масалан, миокард инфаркти, инсульт) хавфини ахамиятсиз ошишига олиб келиши мумкин. Ибупрофеннинг паст дозаси (масалан, суткада ≤1200 мг) миокард инфаркти хавфини ошишига олиб келиши мумкин. Юрак-қон томир асоратлари (артериал гипертензия, гиперлипидемия, қандли диабет, чекиш каби) хавфининг яққол омиллари бўлган пациентларга НЯҚВ билан давомли даволашни фақат синчков мулоҳазадан кейин буюриш керак.\nМеъда-ичакдан қон кетишлари, перфорациялар, яралар хавфи анамнезида яра касаллиги бўлган пациентларда НЯҚП нинг дозаси ошган сайин ошади, айниқса, агар у қон кетиши ёки перфорация билан асоратланган бўлса, ва кекса шахсларда. Бу пациентлар даволашни минимал дозалардан бошлашлари керак. Перорал кортикостероидлар ёки антикоагулянтлар (масалан, варфарин) ёки антитромбоцитар воситалар (масалан, аспирин) каби гастротоксиклик ёки қон кетиши хавфини орттириши мумкин бўлган ёндош препаратларни қабул қилаётган пациентларни даволашда эхтиёткорликка риоя қилиш керак. Бу пациентларни давомли даволашда, шунингдек ацетилсалицил кислотасининг (аспирин) паст дозалари ёки бошқа дори воситаларини, улар меъда-ичак йўллари учун хавфни оширишлари мумкин, ёндош қўллашга мухтож пациентлар учун, шифокор томонидан мизопрестол ёки протон помпасининг ингибиторлари билан мажмуавий даволашни буюришни кўриш керак. Анамнезида меъда-ичак бузилишлари бўлган пациентлар, энг аввало кекса ёшли пациентлар, меъда-ичак йўллари томонидан ҳар қандай ғайри-табиий бўлмаган симптомлар (асосан қон кетиши) хақида, айниқса даволашнинг бошидаги меъда-ичакдан қон кетишлар хақида хабар беришлари керак. Ибупрофен қабул қилаётган пациентларда меъда-ичакдан қон кетиши ёки ярада, даволашни дарҳол тўхтатиш керак.\nИбупрофен бошқа НЯҚВ каби, тромбоцитлар агрегациясига таъсир қилиши ва соғлом одамларда қон кетиши вақтини узайтириши мумкин.\nАҳамиятли даражада сувсизланган пациентларда ибупрофенни эҳтиёткорлик билан қўллаш керак.\nНЯҚВ ни қабул қилиш нефротоксикликка, простагландинлар синтезини дозага боғлиқ пасайишига олиб келиши ва буйрак қон айланишини бузилиши туфайли, буйрак етишмовчилигини ривожланишини қўзғатиши мумкин. Бундай пациентларда буйрак фаолиятини назорат қилиш керак. НЯҚВ билан даволаш тугаганидан кейин буйрак фаолияти одатда тикланади.\nНЯҚВ ни қўллаганда жуда кам ҳолларда, баъзан ўлим билан якунланувчи жиддий тери реакциялари, эксфолиатив дерматит, Стивенс-Джонсон синдроми ва токсик эпидермал некролиз хақида хабар берилган. Кўпчилик холларда бу реакциялар пациентларда қўллашнинг биринчи ойида пайдо бўлган. Тери тошмаси, шиллиқ қаватларни шикастланишини биринчи белгиларида ёки ўта юқори сезувчанликнинг ҳар қандай белгиларида Бофенни қабул қилишни тўхтатиш керак.\nТавсия этилган дозаларни ошириш мумкин эмас.\nПрепарат фақат тана вазни камида 5 кг бўлган 3 ойликдан 12 ёшгача болаларда қўлланади.\nПрепарат 3 ойликдан (тана вазни 5 кг дан кам бўлмаган) 12 ёшгача бўлган болаларда “Қўллаш усули ва дозалари” бўлимида кўрсатилгандек қўлланади. 7 ёшгача бўлган болаларга препарат фақат шифокор кузатуви остида қўлланади.\nАвтотранспорт ва бошқа механизмларни бошқаришда реакция тезлигига таъсир кўрсатиш хусусияти.\nПрепарат фақат 12 ёшгача бўлган болаларда қўлланади.\nБолаларда тана вазнига 400 мг/кг дан кўпроқ қўллаш интоксикация симптомларининг пайдо бўлишини чақириши мумкин.. Доза ошириб юборилганида ярим чиқарилиш даври 1,5-3 соатгачани ташкил қилади.\nСимптомлари: қабул қилинган препаратнинг миқдори ва қабул қилинганидан кейин ўтган вақтга боғлиқ, лекин шахсий реакцияни истисно қилиш мумкин эмас. Кўпчилик ҳолларда – қорин оғриғи, кўнгил айниши, қусиш, ич кетиши кузатилади. Қулоқларда шовқин, ланжлик, уйқучанлик, бош оғриғи ва меъда-ичак қон кетишлари бўлиши мумкин.\nЖиддийроқ заҳарланишларда бош айланиши, тормозланиш, нафасни сусайиши/апноэ, цианоз, ҳансираш, нистагм, кўришни бузилиши, баъзида қўзғалиш, тиришишлар, дезориентация, эс-хушни йўқотиш, кома каби нейротоксиклик симптомлари кузатилади.\nОғир заҳарланишларда – аҳамиятли артериал гипотензия, брадикардия/тахикардия, юрак бўлмачалари фибрилляцияси, гиперкалиемия, метаболик ацидоз, протромбин вақтини узайиши, ўткир буйрак етишмовчилиги, жигар шикастланиши мумкин. Бронхиал астмаси бўлган беморларда астма симптомлари зўрайиши мумкин.\nДаволаш: симптоматик ва тутиб турувчи бўлиши, шунингдек нафас йўлларининг ўтказувчанлигини таъминланишини ўз ичига олиши керак. Меъдани ювиш (фақат қабул қилинганидан кейин 1 соат давомида), фаоллаштирилган кўмир, ишқорий ичимликлар, жадаллаштирилган диурез тавсия этилади. Мушакларнинг тез-тез ва давомли спазмларида даволашни диазепамни ёки лоразепамни юбориш билан ўтказиш керак. Бронхиал астмада бронходилататорларни қўллаш керак. Беморнинг ҳолатини барқарорлаштириш учун юрак фаолияти кўрсатгичларини ва хаёт фаолиятининг асосий кўрсаткичларини мониторингини ўтказиш керак. Гемодиализ самарали эмас.\n100 мл дан флаконларда ва банкаларда. 1 флакон ёки 1 банка дозаловчи қошиқча билан бирга қутида.\nФлакон очилганидан кейин препаратнинг яроқлилик муддати 25ºС дан юқори бўлмаган ҳароратда 30 сутка.


Энг арзон Xiaomi смартфони – Redmi Go суратлари ва нархи эълон қилинди - Terabayt.Uz\nЭнг арзон Xiaomi смартфони – Redmi Go суратлари ва нархи эълон қилинди\n«Хитойча Apple» яқин орада ўзининг энг арзон смартфони – Redmi Go русумли девайсини тақдим этади. Бу – Android Go платформасида ишловчи илк Xiaomi смартфони бўлади.\nЎҚИНГ: Xiaomi энг арзон – Redmi Go смартфонини рўйхатдан ўтказди!\nКуни кеча Terabayt.uz чоп этган хабарда филиппинлик манбанинг ушбу модел ҳақидаги маълумотлари берилган эди. Унга кўра, Redmi Go тахминан 70 АҚШ долларига нархланиши кутилаётган эди.\nЭнди эса ушбу моделнинг Европада савдога чиқиш вақти ҳамда нархи ҳам маълум бўлди. Германиянинг WinFuture нашри ёзишича, мазкур қитъада уни февралнинг ўрталарида, 80 евро нархида сотувга чиқарилади. Яъни, Redmi Go смартфонининг расмий тақдимоти, Хитойда сотила бошлаши ва Европа бозорига етиб бориши оралиғи унча узоқ бўлмайди.\nЎҚИНГ: 70 долларлик Redmi Go тўлиқ фош этилди: суратлари ва хусусиятлари билан танишинг!\nЭслатиб ўтамиз, Redmi Go диагоналига 5 дюймлик экранга эга бўлиб, дисплейининг тасвир аниқлиги 1280х720 пикселлик. Унинг асосий камераси 8, селфи-камераси эса 5 мегапикселлик датчикка эга. Snapdragon 425 процессори базасидаги бу смартфон 1 гигабайтлик тезкор ва 8 гигабайтлик ички хотирага эга. Android 8.1 Oreo (Go Edition) тизими ўрнатилган бу девайс аккумуляторининг ток сиғими эса 3000 мА/соатни ташкил этади.\nXiaomi компаниясининг шу пайтгача бозорга тақдим этган аксарият смартфонларини 819 000 сўмдан бошланувчи нархлар эвазига Terashop.uz интернет-дўконимиздан сотиб олиш имкони мавжуд. Компаниянинг сўнгги хит маҳсулотини бўлса ҳозирча фақат Хитойдаги онлайн платформалар орқали харид қилиш мумкин.\n#Xiaomi #андроид смартфон #нархлар #Android Go #Xiaomi Redmi Go


22:32 / 29.11.2021\nЖорий йилнинг июль-сентябрь ойида фуқаролар ташаббусларини молиялаштиришни кўзда тутган “Ташаббусли бюджет” лойиҳасига илк бор рўйхатга олиш ўтказилди. Бу босқичда қандай камчиликларга йўл қўйилди? Молия вазирлиги масъули жавоб берди.\nБиринчи марта амалга оширилган “Очиқ бюджет” лойиҳасида таклифларни саралашда камчиликларга йўл қўйилган. Бу ҳақда 28 ноябр куни Сенатнинг Бюджет масалалари қўмитасида “Очиқ бюджет” ахборот порталига бағишланган семинарда Молия вазирлиги департамент директори Шерзод Муҳаммедов Kun.uzга маълум қилди.\n“Жорий йилда ушбу жараён илк марта амалга оширилди, турли камчилик ва қийинчиликлар бўлди. Фуқароларимиздан шахсий манфаатларини кўзлаган таклиф билдириш ҳолатлари кузатилди. Бундан ташқари, биз ўзимиз таклифларни модерациядан ўтказиш, яъни танлаб олиш жараёнида тўлиқ эътибор берилмаган ҳолатлар кузатилди. Бунда таклифнинг қиймати ўрганилмасдан белгиланган мезонларга мувофиқ бўлмаган, 1 млрд сўмдан ортиқ маблағ талаб этадиган таклифлар ҳам илгари сурилганини кўриш мумкин. Бу бевосита ҳудудларда ишчи гуруҳлар билдирилган таклифлар БМҲнинг 4 минг баробаридан ошиб кетмаслиги ва шахсий манфаатларни кўзламаслигини ўрганиши керак”, – деди у.\nМолия вазирлиги масъулига кўра, таклифлар асоссиз рад этилган ҳолатлар ҳам кузатилган.\n“Ҳудудларда ишчи гуруҳлар бир қатор таклифларни асоссиз рад этган ҳолатлар ҳам кузатилди. Биз бир неча бор фуқароларимиз мурожаатларидан сўнг Молия вазирлиги ҳузурида ишчи гуруҳ ташкил қилдик ва барча рад этилган таклифларни қайта кўриб чиқдик. Бу таклифларнинг ярмидан кўпини асоссиз рад этилган деб топган ҳолда келгуси овоз йиғиш жараёнига ўтказдик”, – деди Шерзод Муҳаммедов.\nМаълумот учун, июль-сентябрь ойларида 41 мингдан зиёд турли хил таклифлар илгари сурилди. Ажратилган маблағ доирасида 1600 дан зиёд таклифлар амалга оширилиши кутилмоқда. Уларни молиялаштиришга 400 миллиард сўм маблағ ажратилган.\nАввалроқ, “Ташаббусли бюджет” лойиҳасига энг кўп таклиф ички йўллар бўйича келиб тушгани маълум қилинганди.\nМаълумот ўрнида, “Очиқ бюджет” порталининг (openbudget.uz) ташкил этилишидан мақсад бевосита фуқаролар ташаббус ва талабларини инобатга олган ҳолда камчиликларни бартараф этиш. У июль ойида ишга туширилди ва сентябрь ойигача давом этди.


Ўзбекистонда биринчи марта қошни кўчириб ўтказиш бўйича операция бажарилди\n22:34 / 26.11.2015\nЎзбекистонда биринчи марта қошни кўчириб ўтказиш бўйича операция бажарилди. Бундай операциялар қошларнинг сийраклашиши муаммосига дуч келган одамларга ёрдам бериши мумкин, деб айтмоқдалар Республика ихтисослаштирилган дерматология ва венерология илмий-амалий тиббиёт марказида.\nҚошлар тўкилиши муаммосига эркаклар ҳам, аёллар ҳам учрайди. Қошларнинг сийраклашиши ёки умуман йўқолиши бир қатор сабаблар оқибатида содир бўлиши мумкин. Бугунги кунда амалиётда бу муаммо билан самарали курашишга имкон берувчи янги технологиялар пайдо бўлди.\nТиббиёт марказида қошларни кўчириб ўтказиш бўйича операциялар ўтказилмоқда. Бу операциялар қошларнинг табиий кўринишига ва янгисининг шаклланишига имкон беради. Донорлик сочлари мижознинг чакка қисмидан олинади.\nБиринчи мижозлар 26-38 ёшдаги 4 аёл бўлди. 1-1,5 ойдан бери барча бу аёлларда кўчириб ўтказилган сочлар тўкилиши кузатилади, бу ҳар бир соч илдизининг ҳаёт давраси билан боғлиқ. Бироқ операциядан кейин 3 ойдан кейин кўчириб ўтказилган қошлар ўрнашиб, уларнинг ҳаёт давраси табиий қошларники билан бирхиллашган.\nОлинган натижалар шифокорларга FUT технологияси бўйича сочлар ўтказиш қош соҳасида соч қопламасининг қисман ёки тўлиқ йўқолишида энг самарали коррекцияловчи усул эканлигини тасдиқлашларига имкон беради.


Сарсонлик сансоларлик « Ўзбекистон Халқ Ҳаракати\n24 December 2015 - 10:05\nСўнгги ойда паспорт ва ижара тизимини текширгани ижарадаги уйимга уч марта келишди. Зудлик билан ижара шартномасини расмийлаштириб, солиқ инспекциясига маълум қилишимни, акс ҳолда қаттиқ чора қўллашларини айтишди.\nАслида ҳар бир мулк эгаси даромадидан солиқ тўлаши матлубдир. Зеро ҳар бир даромаддан фақирлар, муҳтожларнинг ҳақи бор. Бу жиҳатдан ижара шартномасининг қатъий жорий қилишидан мен хайр умид қилдим. Энди ана шу хайрга олиб борувчи йўлни ҳам осон қилинса, давлат ва жамият учун фойдали бўлар эди. Аммо…\nИжара шартномаси Тошкент шаҳрида вақтинча яшаш ва ишлаш учун рухсатнома олишдан ҳам қийин экан. Аввалига Ер ресурслари ва давлат кадастри (БТИ) бошқармасидан маълумотнома олиш кераклигини айтишди. Уни олишга бир ҳафта кетди. Сўнг солиқдан уй эгасининг қарзи йўқлиги ҳақида, Паспорт столдан 17-форма ва доимий пропискада турадиганлар тўғрисида, коммунал идорадан қарзи йўқлиги тўғрисида маълумотномалар олинди.\nУй эгаси ва унинг турмуш ўртоғи билан нотариусга бордик. Нотариал идорада 10 нафар киши навбатда турарди. Навбат келгач, нотариус ҳузурига кирдик. Нотариус ҳужжатларни кўриб, яна менинг рафиқам паспорти, никоҳ тузилганлиги тўғрисидаги гувоҳнома, болаларимнинг туғилганлиги ҳақидаги гувоҳномалари, солиқ тўловчининг инвентар рақами (ИНН) кераклигини айтди. Навбатимиз 10 кундан кейин келиши, 8 кундан кейин ҳужжатларни ташлаб кетиш кераклигини маълум қилди.\n8 кундан кейин яна нотариал идорага бордик. Яна навбат. Яна ҳужжат кўришлар. Бу сафар нотариус ёрдамчиси ижарада турувчи барчанинг ИННси кераклигини, янги тартиб келганлигини айтди. Рафиқам ҳеч қаерда ишламайди. Шунинг учун ИНН очилмаган. Энди Марғилонга бориб, солиқ идорасига доимий пропискада туриладиган уйнинг коммунал қарзлари йўқлиги ҳақида маълумотномаларни топшириб, яна кутиш керак.\nИНН тайёр бўлгач, нотариал идорага бордик. Яна навбат. Яна кутиш. Сўнгги маълумотнома – квартиранинг тақиқ ёки арестда турмаслиги ҳақида сўровномани тўлдириб келишимизни айтишди. Бу маълумотнома 1 кунга ўтаркан холос. Зудлик билан ҳаракат қилдик. Уни олиб келганимиздан сўнг ҳужжатларни яна бир кўриб чиқишди. Паспорт стол маълумотномасида ксеронусха устига муҳр босилган экан. Шунинг асл нусхасига қайтадан муҳр бостириб келишни айтишди. Яна югурдим. Бугун паспортистка ишламас экан. Иш паспортистка билан ҳам битмас экан. Унинг муҳри йўқлиги учун ЖЭКка бориб у ердан муҳр бостириш керак экан. ЖЭК ходимаси квартиранинг қарзи йўқлигини яна бир бор текшириб муҳр уриб берди.\nУй эгаси, турмуш ўртоғи ва мен 4 нусхада (бири менга, бири уй эгасига, бири БТИга, бири нотариусга) ижара шартномасини имзоладик. Нотариус яна бир ксеронусхасини солиққа топширишимиз кераклигини таъкидлади.\nХулласи калом биргина ижара шартномасини тузиш учун қуйидаги ҳужжатлар керак бўлди:\n1. Уйнинг ҳужжатлари, олди-сотди шартномалари асл нусхаси.\n2. Уйнинг кадастр ҳужжатлари асл нусхаси.\n3. БТИдан маълумотнома (уйнинг кадастр ҳужжатлари бўлса, БТИдан маълумотноманинг нима ҳожати бор? Ваҳоланки маълумотномадаги қайдлар кадастр ҳужжатида мавжуд. Бу маълумотноманинг амал қилиш муддати 1 ой экан холос).\n4. Уй эгасининг солиқдан қарзи йўқлиги ҳақида маълумотнома (Хўп қарзи бўлса нима қипти? Ўз номида бўлган шахсий мулкни ижарага беришга ўша қарз монелик қилиши керакми?).\n5. Паспорт столдан форма-17 ва доимий пропискада турадиганлар ҳақида маълумотнома (Бунинг ижара шартномасига нима алоқаси бор? Агар пропискаси бўлса, ҳеч ким ижара шартномаси қилмайди-ку!).\n6. Коммунал идорадан қарзи йўқлиги тўғрисида маълумотнома (Бу ҳам аслида ижара шартномаси қилишга монелик қилмайди. Мақсад, шу баҳона қарзни ундириш).\n7. Уй эгасининг паспорти.\n8. Уй эгасининг ИННси.\n9. Уй эгасининг турмуш ўртоғи ижарага қўйишга рози эканлиги ҳақида маълумотнома.\n10. Уй эгаси турмуш ўртоғининг паспорти.\n11. Уй эгаси ва турмуш ўртоғи никоҳ гувоҳномаси.\n12. Ижарага олувчининг паспорти.\n13. Ижарага олувчининг ИННси (ижарага қўйгани учун солиқни уй эгаси тўласа, ижарага олувчининг ИННси нимага керак?).\n14. Ижарада турувчилар (рафиқам) паспорти.\n15. Ижарада турувчилар никоҳ гувоҳномаси (ҳар хил гап-сўзлар бўлмаслиги учун эмиш).\n16. Ижара турувчи болалар туғилганлик ҳақидаги гувоҳномаси.\n17. Ижарада турувчи рафиқамнинг ИННси (барака топгурлар, рафиқам ҳеч қаерда ишламаса, даромад қилмаса, лоақал у билан ижара шартномаси тузилмаган ҳам бўлса, ИННнинг нима ҳожати бор?)\n18. Квартиранинг тақиқ ёки арестда турмаслиги ҳақида сўровнома (БТИдан аввал олинган маълумотномада “мазкур кўчмас мулк объекти бўйича тақиқ ва чеклов йўқ” деб ёзилиб, муҳр, имзолар қўйилган бўлса, бу сўровноманинг нима ҳожати бор? Энг қизиғи бу ҳужжат бир кунга ўтаркан холос).\nЯхши тушунаман, солиқлар – давлатнинг таянчларидан бири. Ҳар бир фуқаро буни англаган ҳолда солиқларни вақтида тўлаши матлубдир. Лекин 30 нафар солиқдан қочувчининг касрига 70 нафар қонунга риоя қилувчи фуқаро югурмаслиги керак. Мана шу ҳужжатларни тайёрлаш, кутиш ва бошқаларга 3-4 кун вақт кетди. Ваҳоланки, ушбу кунларда ишлаб, давлат ва жамиятга фойда келтириш мумкин эди. Биз информацион технологиялар асрида яшаяпмиз. Наҳот шунча ҳужжатни ягона маълумот маркази орқали электрон тарзда тайёрлаш имкони бўлмаса?\nҲар хил қоидалар ўйлаб чиқарадиганлар ҳурматли ҳамфуқаролар, кабинетингизнинг у ёғидагиларни ҳам сал ўйланг. Қоғознинг ҳам уволи бор.


Германия кубоги орзуларни рўёбга чиқармоқда - фантастика! / CHAMPIONAT.asia\n22:00Olamsport: ЖЧ олдидан боксчиларимиз иширокида тадбир ташкил этилди, МакГрегор яна муаммолар гирдобида 0 21:55Азиз Тўхтабоев: “Ёшлар жуда таъсирчан бўлади...” 0 21:55ЛаЛига. "Реал" мавсумни ғалаба билан бошлади, Модрич "қизил" олди 65 21:43Шота Арвеладзе: "Хотиржамликка берилмаймиз" 11 21:35Хавертц 51 йил ичида ёшлар орасида ҳеч ким қилмаган ишни уддалади 0 21:30АПЛ. "Манчестер Сити" - "Тоттенхэм" 2:1 7 21:10Coca Cola Суперлигаси. "Қўқон-1912", "Пахтакор" ва "Локомотив"да ғалаба, Бухорода дуранг 162 21:05АПЛ. "Ливерпуль" қийин ғалабага эришди ва бошқа натижалар 13 20:41АПЛ. "Манчестер Сити" - "Тоттенхэм". Асосий таркиблар эълон қилинди! 31 20:30Бундеслига. "Боруссия Д" мавсумни йирик ғалаба билан бошлади 20 20:22"Арсенал" - "Бёрнли" 2:1 2 20:15Гвардиола "Тоттенхэм"дан чўчимоқда 7 19:57Клублар ўртасидаги Осиё чемпионати. АГМК - "Тай Сон Нам" 4:6 4 19:47"Сурхон" мураббийи: “Легионерлардан кўп нарса кутяпмиз” 4 19:45Карикатура: Қария Адурис захирадан майдонга тушиб, жамоасига 3 очко олиб берди 1\nГермания кубоги орзуларни рўёбга чиқармоқда - фантастика!\n17 авг 2018 22:22\nТеглар : БаварияГермания кубогиГерманиянинг шарқий минтақасидаги Дрохтерзен шаҳарчасида ажойиб футбол муҳити ҳукмронлик қилмоқда.Дрохтерзен\nГерманиянинг шарқий минтақасидаги Дрохтерзен шаҳарчасида ажойиб футбол муҳити ҳукмронлик қилмоқда.\nҲаммасига сабаб эса Германия кубогининг 1-раундига ташланган қўръа. Айнан қуръа туфайли Германия кубогининг дастлабки раундида "Дрохтерзен" "Бавария"га дуч келди.\nБиласиз, Германия кубоги ўйинлари бир учрашувдан иборат. Шу боисдан ҳам "Бавария" футболчилари учун эртанги баҳсда ғалаба жуда муҳим. "Дрохтерзен" футболчилари учун эса "Бавария"га қарши баҳс - орзулар руёбга чиқиши. Маҳаллий жамоа учун Германия чемпионига қарши ўйин ҳаёт-мамот беллашувига тенг.\nДрохтерзен шаҳри ҳокими ҳам "Бавария"нинг келишига ўз муносабатини билдирди.\n- "Бизнинг ўлкада бунга ўхшаш воқеа ҳали бўлмаган. Нафақат футбол доирасида, балки шаҳар тарихида ҳам бунақа улкан воқеа бўлган эмас. Халқимиз жуда қаттиқ ҳаяжонда. Бунақаси 100 йилда бир бўлади", - дейди Майк Экхофф.\nАлбатта 11 минглик аҳолига эга Дрохтерзен шаҳарчаси учун "Бавария"нинг ташрифи ҳақиқий совғага айланмоқда. Туртинчи лиганинг ҳаваскор клуби учун жаҳоннинг гранд жамоасига қарши ўйнаш улкан шараф.\nДрохтерзен учун асрга татигулик тарихий учрашув\n- "Барча эйфорияда. Мухлисларимиз ўйинни интиқлик билан кутишмоқда. Бир ҳафтадан буён мухлисларимиз, барча-барча "Бавария"га қарши ўйин ҳавоси билан яшамоқда, десак муболаға бўлмайди. Айниқса мухлислар учрашувни футболчилардан ҳам кўпроқ кутишмоқда", - дейди клуб президенти Риго Гоосен.\nАслида 3000 томошабинга мўлжалланган ўйингоҳ "Бавария" келиши аниқ бўлгач ўриндиқлар сони 7500га кўпайтирилган. Германия кубоги қуръасидан сўнг стадион сиғими 4500 ўриндиққа кенгайтирилди.\n"Дрохтерзен" клуби президенти Риго Гоосен учрашувни бошқа шаҳарчадаги стадионда ўтказиш варианти ҳам бўлганини, аммо буни исташмаганликларини таъкидлади.\n- "Тўғри, ўйинни "Санкт-Паули" стадионида ўтказишимиз ҳам мумкин эди. Хаттоки бунда кўпроқ молиявий даромад олиш имконияти ҳам туғилганди. Лекин биз буни рад этдик. Ўйинни айнан шаҳримиз ҳудудида ўтказиш лозим эди. Чунки халқимиз хотирасида узоқ вақт сақланиб қоладиган тарихий ўйин ўзимизда бўлгани маъқул", - деди клуб президенти Риго Гоосен.\nБу ўйин қандай натижа билан тугашидан қатъи назар "Дрохтерзен" жамоаси футболчилари бутун умрга ёдда қолади. Бу жамоанинг таркибида бирорта профессионал футболчи йўқ. Масалан марказий ҳимоячи Клее ғишт қуювчи бўлиб ишлайди. Клее шу куни ўз қанотига яқин бўлган жойда ҳаракат қиладиган Франк Риберига қарши тўп суради.\n- "Мен 23 йилдан буён "Бавария"га мухлислик қиламан. Мазкур баҳс мен учун лотереяда чиққан жекпотга айланди. Албатта майдонга тушгандан сўнг натижа учун ўйнашга ҳаракат қиламиз. Акс ҳолда майдонга тушишдан не наф?", - дейди Клее.\nДрохтерзен шаҳри эртанги бўладиган "Бавария"га қарши ўйинни жуда катта қизиқиш ва интизорлик билан кутмоқда.\n* Барча жамоалар учун тенг шароит ва бир хил старт - Германия кубоги\nОмар Моманидан карикатура: Неймар Коутиньони хурсанд ҳолда "Бавария"га кузатиб қўймоқда 10\nЛевандовски: "Коутиньо "Бавария"га тезда мослашиб кетади" 14\nРенату Саншеш: "Кетишни хоҳлайман, аммо "Бавария" мени қўйиб юбормайди" 5\nНико Ковач Коутиньониннг трансфери ҳақида гапирди 29\n“Бавария” яна бир трансферни ҳал қилди 2\n"Бавария" Коутиньо трансфери бўйича "Барселона" билан келишувга эришди 8\nБундеслига. "Бавария" - "Герта" 2:2 0


Йигирма биринчи аср кун тартибига қўйилган саволлар ҳануз ўз аҳамиятини йўқотмасдан келяпти. Чунки олам бу саволларга аниқ ва тўғри жавоб беролганича йўқ.\nУмр завол топмасин!\n27.06.2019 Муаллиф Матлуба ТОЖАЛИЕВА\nУшбу иллатга қарши самарали кураш олиб бориляпти. Аммо шунга қарамай, орамизда сокин ўлдирувчи “қотил” қулига айланиб қолганлар сони ортиб бормоқда.\nЁнғин хавфсизлиги учун ҳамма масъул\nУнинг келиб чиқиш сабаблари таҳлили шуни кўрсатдики, аксарият фуқаролар яшаш уйларининг томларига турли хилдаги тез ёнувчи нарсаларни ғарамлаб қўйишган. Ёки қўшнининг уйи билан оралиқ масофа йўқ.\nХушёрлик — фалокатнинг олдини олади\n27.02.2019 Муаллиф Зайлобиддин ЙИГИТАЛИЕВ\nБағдод тумани Ёнғин хавфсизлиги бўлинмаси шахсий таркиби томонидан аҳоли ўртасида куз-қиш мавсумида ёнғинга қарши кураш, газ ва электр жиҳозларидан эҳтиёткорлик билан фойдаланиш\nЁшларни гиёҳвандликдан асрайлик!\n06.02.2019 Муаллиф Адхамжон УМАРОВ\nВилоятимиздаги барча умумтаълим мактаблари, касб-ҳунар коллежлари, академик лицейлари, олий ўқув юртларида мазкур ойлик доирасида тарғибот тадбирлари ўтказилмоқда.\nБугун нотинчлик рўй бераётган мамлакатларда терроризм ва экстремизм вазиятни издан чиқарувчи асосий омиллардан бири бўлиб қолмоқда.\nБош саҳифа - 348 182 та


Янги лойиҳа: «Ўзбекистоннинг 100 нодир қўлёзмаси»\n07.12.2018 16:57 0 159\nБир неча йилдирки, Ўзбекистон Электрон оммавий ахборот воситалари бир қатор давлат, жаомат ва халқаро ташкилотлар билан ҳамкорлик амалга ошириб келаётган «Ўзбекистон маданий мероси – дунё тўпламларида» лойиҳаси ана шу бебаҳо дурдоналарни қидириб топиш, тадқиқ этиш улар ҳақида дунё жамоатчилигини хабардор қилишга йўналтирилган.\n– Айни пайтда лойиҳа доирасида кенг қамровли ишлар қилинмоқда, – дейди лойиҳа раҳбари, Ўзбекистонда хизмат кўрсатган журналист Фирдавс Абдухолиқов. – Шу кунга қадар «Ўзбекистон маданий мероси – дунё тўпламларида» туркумида 10 жилдлик китоб-альбомни ўқучиларга туҳфа этдик. Ўзбек, инглиз ва рус тилларида чоп этилган бу китоб-альбомлар дунёнинг энг йирик маданий муассасаларида сақланаётган маданий меросимиз намуналари – нодир қўлёзмалар, археологик топилмалар, халқ амалий санъати ва ҳунармандчилик буюмлари, тасвирий санъат асарлари, фотосуратлар, архив ҳужжатлари ҳақида ҳикоя қилинади. Ҳар бир китобга шу мазмундаги ҳужжатли фильмлар диск кўринишида илова қилинган.\nЎзбекистонда ва дунёнинг бир қатор йирик шаҳарларида маданий меросимиз тарғиботига бағишланган маданий-маърифий анжуманлар ўтказилди. Жорий йилда Санкт-Петербург, Вашингтон, Берлин, Лондон, Париж, Деҳли сингари шаҳарларда ана шундай тадбирларда дунёнинг етакчи шарқшунос ва тарихчи олимлари таклиф этилди.\n2018 йил 10-11 декабрь куни Тошкентда «Ўзбекистон маданий мероси жаҳон тўпламларида» лойиҳасининг 2018 йил якунлари ва «Йўл харитаси-2019»ни ишлаб чиқишга бағишланган халқаро мультимедия форуми бўлиб ўтади. Мазкур форумда дунёнинг ўнлаб мамлакатидан 300 нафардан ортиқ шарқшунос, тарихчи ва санъатшунос олимлар, йирик музей ва кутубхоналар раҳбарлари, оммавий ахборот воситалари вакиллари иштирок этиши кутилмоқда.\nФорум кун тартибидан ўрин олган янги лойиҳалардан бири «Ўзбекистоннинг 100 нодир қўлёзмаси» деб номланади. Ушбу лойиҳа турли мамлакатлардаги илмий ва маданий муассасаларда сақланаётган, бевосита Ўзбекистонга тегишли бўлган қўлёзмаларни излаб топиш ва уларнинг факсимиле нусхаларини мамлакатимизга олиб келиш билан боғлиқ. Айни пайтга қадар мазкур лойиҳа доирасида бир қатор дурдона асарларнинг факсимиле нусхалари Европа технологиялари асосида кўпайтирилиб, юртимизга олиб келинди. Улар қаторида «Темур тузуклари», «Девоний Ҳусайний», «Меърожнома», «Равзатус-сафо» сингари ноёб асарларни мисол келтиришимиз мумкин.\nҲали юзлаб ана шундай нодир қўлёзмалар дунёнинг турли ҳудудларида сочилиб ётибди. Уларнинг айримлари бизнинг илмий жамоатчилигимиз учун сирлигича қолмоқда. Лойиҳадан кўзда тутилган мақсад ҳам бу бебаҳо бойликни халқимизга қайтариш, шу билан бирга Ўзбекистоннинг тарихий ҳақиқатини, бой маданий меросини, маънавий салоҳиятини намойиш қилишдан иборат.\nЎзбекистон қўлёзма Темур тузуклари


Канада сўнгги уч йилда илк бор учликка кира олмади, бронза АҚШда! / Olamsport.com\n21 май 08:06\nКанада сўнгги уч йилда илк бор учликка кира олмади, бронза АҚШда!\nТеглар : ХоккейКанадаАҚШ\nХабар берганимиздек, кеча оқшом Данияда хоккей бўйича навбатдаги жаҳон чемпионати якунланди.\nБроназа медали учун кечган учрашувда аслида финалда ўйнаши кутилган АҚШ ва Канада терма жамоалари ўзаро тўқнаш келишди. Баҳс бироз кутилмаган натижа билан тугади. Америкалик хоккейчилар Канада терма жамоасини йирик 4:1 ҳисобида мағлуб этишди.\nАҚШ сўнгги бор 2015 йилда жаҳон чемпионатида совриндор бўлганди. Канада эса аксинча, сўнгги уч йилда биринчи бор жаҳон чемпионатида медалсиз қолди. Охирги икки йилда улар чемпион ва вице-чемпионга айланишганди.\nЖЧ-2018. Бронза учун баҳс\nАҚШ – Канада – 4:1 (0:0, 1:1, 3:0)\nШайбалар: 1:0 – 26 Крайдер (Ларкин, Дебринкат), 1:1 – 38 Влэшик (Террис, Хорват), 2:1 – 53 Бонино (Кэйн), 3:1 – 57 Ли (Макэвой), 4:1 – 58 Крайдер


1. Жанубий Ўзбекистонда ўсадиган жуда камёб эндемик ўсимлик.\nБўйи 40 см га етадиган тик пояли кўп йиллик ўт. Барглари, асосан, илдиз бўғизида жойлашган, тухумсимон, четлари икки карра тишсимон бўлинган, узун бандли. Гуллари пушти рангли, узунлиги 30-35 мм. Меваси 4 та ёнғоқчага ажралади. Ёнғоқчаси эллипссимон, яшилроқ рангли, уч қиррали, узунлиги 3 мм. Май ойида гуллаб, меваси июнда етилади.\nСурхондарё вилояти: Боботоғ ва Бешарча тоғларида (Гармбулоқ ва Қашқақудуқ атрофлари) тарқалган. Жанубий Тожикистонда ҳам учрайди.\nТоғнинг пастки қисмидаги ола жинсларда, оҳактошли ҳамда гипсли ёнбағирларда ва сурилмаларда ўсади.\nБу тур табиатда жуда кам сақланиб қолган бўлиб, умумий сони 1000 тупдан ошмайди. Йўқолиб кетиш хавфи остида.\nЎсимлик тарқалган ерларда чорва молларининг кўплаб боқилиши туфайли унинг сони қисқариб бормоқда.\nБоботоғ ўрмон хўжалиги ҳудудида (Бешарча тоғлар) буюртмахона ташкил қилиш ва ўсимликни маданийлаштириш лозим.


Зафаробод туманида “Пахта –2021”: илғор ҳашарчилар рағбатлантирилмоқда » Жиззах вилояти ҳокимлиги расмий ахборот сайти\nЖиззах вилояти ҳокимлиги » Янгиликлар » Зафаробод туманида “Пахта –2021”: илғор ҳашарчилар рағбатлантирилмоқда\nЗафаробод туманида “Пахта –2021”: илғор ҳашарчилар рағбатлантирилмоқда\nЗафаробод туманига қўшни вилоятлардан келиб, пахта йиғим-теримида фаол иштирок этаётган илғор ҳашарчи-теримчилар учун мусиқали концерт дастури намойиш этилди.\nСобиқ қишлоқ хўжалиги коллежи ётоқхонасидан қўним топган қўшни вилоятлар ҳашарчилари учун, ҳашарчилар ётоқхонасида барча қулайликлар яратилган. Иссиқ ва совуқ сув, янги ётоқ тўшаклари ва кроватлар билан таъминланган.\n– Ётоқ жойимизда барча шароитлар яратиб берилган ва бизга яратилган шароитдан жуда миннатдормиз, – дейди пахта йиғим-теримига Самарқанд вилояти Жомбой туманидан келган Ойсафар Жумақулова. – 2 маҳал иссиқ овқат, эрталаб сарёғ, қанд, нон берилаяпти. Тушликни дала бошига олиб бориб тарқатишади. Терган пахтамизга ҳар 5 кунда ҳисоб-китоб қилиниб, нақт пул тарқатилаяпти. Кўпминг килограммчи илғор теримчиларимизга ҳар 5 кунда туман ҳокимлигидан келиб совға-саломлар тарқатилмоқда.\nТуман ҳокимлиги ташаббуси билан ўтказилган ушбу маънавий-бадиий тадбир давомида Зафаробод тумани ҳокими Н.Раджапов ҳамда “Жиззах кентекс” пахтачилик кластери томонидан 40 дан ортиқ энг илғор теримчиларга рағбатлантирувчи совғалар топширилди.\nШунингдек, минг нафарга яқин теримчилар учун дошқозонда тўй оши дамланиб, тарқатилди.\nТуман маданият бўлимининг хушовоз хонандалари томонидан ижро этилган шўх куй-қўшиқларга ҳашарчилар рақс тушиб, маданий ҳордиқ чиқариб кайфиятлари кўтарилди.\nАрнасой туманида 18 нафар теримчилар рағбатлантирилди\nБу йил Дўстлик туманида пахта терим мавсуми қандай бўлишига ойдинлик киритилди\nФоришлик пешқадам пахтакорлар


Имомга ўқ узган киши ҳибсга олиниши керак! « Ўзбекистон Халқ Ҳаракати\nИмомга ўқ узган киши ҳибсга олиниши керак!\n26 May 2012 - 7:42\nОстерсунд туман суди Стромсунд имоми Обидхон қори Назаров жонига суиқасд қилган 35 ёшлик эркакни гумонланувчи сифатида ҳибсга олиш ҳакида карор чикарди.\nУ эркак киши бўлиб 1978 йилда туғилганлиги айтилмоқда ва уни ҳибсга олиш учун ҳақиқатан етарлик асослар мавжуд. Аслида унинг шахсига нисбатан гумонланувчи даражасидан юқорирок даражасида эътибор қаратилмоқда.\nСуднинг бу қарори шуни кўрсатадики, ҳақиқий жиноятчининг шахси аникланган ва у ҳозирда мамлакатни тарк этган. Энди бу жиноятчини қўлга олиш учун халқаро ёрдам зарур бўлади ва Швеция прокуратураси уни ҳибсга олиш бўйича Европа ордерини олиш учун ариза беради. Агар бу гумонланувчини яшириниб турган жои аниқланса, жиноятчини ўша мамлакатдан экстрадиция қилиш талаб этилади. Аммо бу масала ва бошқа деталлар ҳакида Кристер Петтерсон халқаро прокуратура олдида ошкор қилмокчими, ёки йўқ, бу ёғи номаълум. .\n“Унинг қайси миллатга мансуб эканлиги ҳақида бирор сўз айтиш қийин, фақат биз биламизки, у ўзини қай миллатга мансуб этиб кўрсатган, лекин биз уни ошкор қилмаймиз”, – дейди у.\n22 февраль куни Стромсундда ўзбек имоми Обид қори Назаров ўз уйининг подъездида отиб кетилганди. Полицияга кўра, суиқасд қай кўринишда содир этилгани ҳакида аниқ маълумотлар қарийб тайёр. Жиноятчи жойлардаги кузатув камералари тасвирларига тушиб қолган. Прокурорга кўра айблов томонида мавжуд бўлган бир қанча техник даллилар бу шахснинг жиноятга алоқадорлигини исботлашга етади.\nБир хафта олдин 30 ёшлардаги эр-хотин суиқасдга ёрдам қилганликда гумонланиб ҳибсга олинганди. Бу жуфтлик Ўзбекистон фуқоролари эканлиги ойдинлашди ва улар икки йилдан бери Швециянинг Мальмо шаҳрида яшаб келмоқда эди. Аёл мамлакатда таҳсил олаётгани учун ҳам яшаш ҳуқуқига эга бўлган.\nПрокурорнинг жиноят ишини очиши учун яна бир ҳафта муҳлат бор.\nОстерсунд постен газетаси\nШвед тилидан Тўлқин Қораев


Эрон ҳукумати Атом энергияси халқаро агентлиги резолюциясини рад этди.\nЭроннинг Атом энергияси халқаро агентлигидаги вакили Ҳасан Руҳоний уранни бойитиш бўйича барча ишларни тугатиш тўғрисидаги талаб мутлақо қонунга хилофдир, деб айтди.\n“Эрон Ислом республикаси ядровий дастурни амалга ошириш борасидаги ишларни тугатиш мажбуриятини ҳеч қачон ўз зиммасига олмаган. Сизга яхши маълумки, Теҳрон бу ҳақда аниқ баёнот бериб келмоқда. Ядрога ишлов беришни тўхтатиш — бу Эрон ҳукуматининг Атом энергияси халқаро агентлиги билан ҳамкорликни мустаҳкамлашга қаратилган мутлақо шахсий ишидир. Такрорлайман, Эрон ҳеч қачон уранни бойитиш бўйича олиб бораётган ишларини тўхтатишга ваъда бермаган. Бу қабилдаги ҳар қандай мажбурият қабул қилинмайди, деб биз такрор ва такрор баёнот бериб келмоқдамиз” .\nУ агар Эрон ядровий дастури масаласи БМТ Хавфсизлик Кенгашига тақдим этилса, Теҳрон ўзининг ядровий объектларига инспекторларни киритмайди, деб огоҳлантирди.\nНоябр ойида Атом энергияси халқаро агентлиги яна Эрон ядровий дастури масаласини муҳокама этиш учун тўпланади.


00:00 / 10.08.2012 | eski savollar | 1233\nАссалому алайкум. Ҳазрат, бизга малумки бугунги кунга келиб чэкишни олимларимиз (мазҳабдаги олимларни назарда тутдим) ҳаромлигини такидлашмоқда ва буни ҳусусан сизни эшиттиришингизда ҳам эшитганмиз. Лекн, бир инсон (мадрасада őқиган) макруҳ деб қатий такидламоқда (интернет орқали ва уни гапларини копчилик őқиwи м.н) ва Завориж, Раддул Муҳтор, Дуррул Муҳтор, Г'оятул Баён, Ассулҳу байнал Иҳван ал Уқуддурриялардан далиллар келтирмоқда. Биз ҳам унга, бугунги кунга келиб чэкишни зарарлари яққол очилгандан кегин ҳаром деб фатво берилган десак, у қайси олимлар шу гапни этган деган манода сőрамоқда. Сиз муҳтарамдан илтимосимиз, қайси мазҳаб олимлари ҳаром дейишганлигини ва уларни базиларини номларини бизга зикр қилсангиз ва биз ушбу масалага ойдинлик киритсак.\nКАШАНДАЛИКНИНГ ҲУКМИОдамлар ичида чекиш бошлангандаёқ унинг ҳукми ҳақида саволлар ҳам пайдо бўлган. Бу нарса бизда йўқ эди, ажнабий юртлардан келиб, тарқалиб қолди. Уни чекишнинг ҳукми қандай деб сўраганларида, фуқаҳоларнинг бундай саволга берган жавоблари ҳар хил бўлган. Баъзилар «Бу нарса ҳаром» дейишган. Бошқалар, “зарари йўқ” дейишган. Учинчилари “макруҳ, макруҳ бўлганда ҳам макруҳи таҳримий”, деган ва шунга ўхшаган ихтилофли жавоблар берилган. Мазкур жавоблар ҳозирги кунгача турлича бўлиб келаётган эди. кимдир, ҳечқиси йўқ, деса, бошқаси бўлмаса керак, дер эди. Яна бири, бу борада аниқ ва ҳужжатли гапни эшитмадик, дер эди. Аммо ҳозирда ўша қадимий уламоларнинг чиқарган фатволари билан астойдил танишиш имконига эга бўлинди. Тамаки маҳсулотларини истеъмол қилиш ҳаром, деб фатво чиқарган уламолар ичида эски ҳанафий уламолардан, шайх Шарнаболий, Масъудий ва «Дуррул Мунтақо» номли китобнинг соҳиби ҳам тамаки маҳсулотларини истеъмол қилиш мусулмон одам учун ҳаром деган фатво беришган. Ҳанафий уламоларнинг энг машҳурларидан Ибн Обидийн раҳматуллоҳи алайҳи тамаки истеъмол қилишни “макруҳи таҳримий” деб эълон қилган. Шунингдек, моликий мазҳабидан ҳам кўпгина уламолар тамаки маҳсулотларини истеъмол қилиш ҳаром деган фатвони чиқарганлар. Ана шу моликий мазҳаб уламоларининг ичида Солим Санҳурий деган зот, Иброҳийм Лаққоний, Муҳаммад ибн Абдулкарим ал-Факкун, Холид ибн Аҳмад ва Ибн Ҳамдун ва бошқа бир қанча уламолар, моликий мазҳабининг тамсилчилари ўлароқ, тамаки маҳсулотларини чекиш ҳаром деган фатво чиқарганлар. Шофеъий мазҳаби уламоларидан Нажмуддийн Ғаззий, Қалюний, Ибн Аллон ва бошқа бир қанча уламолар ҳам тамаки маҳсулотларини истеъмол қилиш, ҳаром деб фатво чиқарганлар. Ҳанбалий мазҳаби уламоларидан шайх Аҳмад Баҳутий, шунингдек, Нажднинг баъзи уламолари тамаки маҳсулотларини чекиш ҳаром деб фатво чиқарганлар. Уларнинг баъзилари шу масалага атаб алоҳида рисолалар ёзишган. Тамаки маҳсулотларини истеъмол қилиш ҳаром деб фатво чиқарган уламоларнинг ҳужжат-далиллари.Мазкур уламолар бир неча далилларни келтирганлар. 1. Тамаки маҳсулотларини истеъмол қилишни бошлаган пайтда одамни сархуш қилади. Янги чекниш бошлаётган одам маст бўлади. Кейинроқ ўрганиб қолиб, бориб-бориб, чекканда маст бўлмайдиган ҳолатга келади. Дастлабки пайтда маст қилдими, демак тамаки ҳам маст қилувчи нарсалар қаторига киради, деб айтишга имкон бор. 2. Тамаки ақлга таъсир қилади. Чекмаса, сиқилиб, ҳар хил ҳолатларга тушади. Чекса, бироз миясига, ақлига таъсир қилади. Ақлга салбий таъсир қилган нарса Исломда ҳаромлигини ҳамма яхши билади. Шунинг учун, бу нарсани ҳаром деб фатво чиқарилган. Бу фикрга қарши чиққанлар: «Йўқ, бу тамаки маст қилмайди, одамни бироз бўшаштиради, чеккан одамнинг асабларида, танасида бироз бўшашиш ҳис қилинади. Буни маст қилиш деб бўлмайди» деб раддия беришган. Шунда ҳаром деб фатво берганлар: «Худди ана ўша бўшаштиришининг ўзи унинг ҳаромлигига далил» дейишган ва Пайғамбар соллаллоҳу алайҳи васалламдан бир ҳадиси шарифни келтиришган.Умму Салама розияллоҳу анҳодан ривоят қилинади:«Набий соллаллоҳу алайҳи васаллам ҳар бир маст қилувчи ва бўшаштирувчидан қайтардилар».Имом Абу Довуд ривоят қилган.Демак, тамаки бўшаштирадими? Ундай бўлса Пайғамбар соллаллоҳу алайҳи васаллам бундан наҳий қилганлар. У киши бўшаштирувчи модда ҳаром бўлмаса, наҳий қилмасдилар. Демак, инсоннинг жасадида, руҳида, ақлида, асабида бўшашишликнинг сабабчиси бўладиган нарса, албатта Исломда тўғри келмайдиган, ҳаром қилинган нарса ҳисобланади. Шунинг учун, уламолар Умму Салама онамиз ривоят қилган ҳадисни тамакининг ҳаромлигига очиқ-ойдин далил бўлади, деб айтишган.3. Тамаки маҳсулотларини истеъмол қилган одамнинг баданига ҳам, ақлига ҳам, молу мулкига ҳам зарар етади. Баданига ва ақлига зарар етиши соғлиқнинг кетиши билан бўлади. Чекиш оқибатида турли касалликлар келиб чиқаётганлиги ҳаммага маълум. Моли кетиши – тамакига ишлатилган мол зое кетади. Жуда катта миқдордаги мол беҳуда кетади. Одамлар бу нарсани унча кўп деб ҳисобламайдилар. Ҳар ким бир қути, бир қути олаётган бўлса, кўзига катта пул бўлиб қўринмайди. Лекин миллиёнлаб инсонлар томондина бир кутидан олиб турилгандан кейин бу давлатга, халққа жуда катта зарар бўлади. Тамаки чекувчиларнинг юраги касал бўлиши ҳаммага маълум, заифлашиб қолиши маълум, ўпка касал бўлиши маълум, юзлари сарғайиб кетиши маълум, бошқа ҳар хил касалликлар чиқиши маълум. Буларнинг барчаси тамакининг жуда катта зарар эканининг далилидир. Исломда эса, бир нарсанинг зарари собит бўлгандан кейин ҳаром бўлиши бор. Аллоҳ субҳанаҳу ва таоло Ўз шариатида нимани ҳаром қилган бўлса, зарарли бўлгани учун ҳаром қилган. Шунинг учун ҳам, тамаки чекиш ҳаромлиги ҳақида фатво чиқарган уламолар бу ишни Аллоҳ таолонинг “Нисо” сурасидаги:«Ва ўзингизни ўзингиз ўлдирманг”, -(29-оят) деган қавлига тўғри келади, дейишган.Бу гапга қўшилган моликий мазҳаби уламоларидан шайх Алийш: “Тамакини ташқаридан олиб келганлар бу нарса зарар эканини билгандан кейин, бизга олиб келишган. Чеккан одамнинг томоғида, ўпкасида, жигарида ва юрагида қандай зарарлар бўлишини табиблар баён қилишган экан. Бу нарсаларнинг барчаси очиқ-ойдин бўлиб, зарари кўриниб тургандан кейин бу нарсани қандай қилиб ҳалол деб бўлади, деган саволни ўртага ташлаб, тамаки маҳсулотлари ҳаромдир, деган фатвони қўллаган.4. Тамаки маҳсулотларини чекишда исроф, молни зое қилиш бор. Бу эса, Исломда манъ қилинган. Бировнинг ўз пули бор. У шу пулни яхши тасарруф қила олмай, беҳуда сарфлаб юборади. Бундай киши Қуръон ҳукми билан сафиҳ-эсипаст, деб номланади ва пули музлатиб қўйилади. Маҳкама томонидан қарор чиқарилиб, ўз пулини ўзи сарфлай олмадиган қилиб қўйилади. Чунки, у пулни беҳудага сарфлаб юборяпти. У нафақат ўз пулини, балки жамиятга фойда берадиган пулни зое қилиб юборяпти. Унга ўзига кераги берилиб, қолган пулини ушлаб турилади. Бунга ҳаммамиз иттифоқ қилганмиз. Нима учун энди тамаки чекувчи ақли пастлик қилиб молини беҳуда сарфлаяпти, нима бунга тўсқинлик қилмаймиз? Бунга ҳам ҳукм чиқариб, бундай қилма, деган гапни айтишимиз керак. Демак, молни зое, исроф қилиш, беҳуда сарф қилиш тамаки маҳсулотларини истеъмолида борлиги, унинг ҳаромлигига далил бўлади. Турк султонлиги даврида давлат уламолардан тамаки маҳсулотларини истеъмол қилиш тўғрисида фатво чиқариб беришни сўраган. Шунда уламолар ҳаммалари тўпланиб, тамаки маҳсулоотларини истеъмол қилиш ҳаромдир, уни қиладиган одамларга жазо тайинлаш керак деган фатво чиқаришган. Қаерда тамаки маҳсулотлари тўпланган бўлса, куйдириб ташлаш керак, деган гапни айтишган. Уламоларнинг бу фатвоси давлат томонидан чиқарилган махсус бир қарор бўлган. 5. Тамаки маҳсулотларини ҳаром дейишга ҳужжат-далиллардан яна бири, тамакининг ҳиди бадбўй, кишига ёқмайдиган, ёнида турган одамга озор берадиган даражадаги ёмон ҳид бўлганидир. Исломда мана шундай ҳидларнинг барчаси манъ қилинган. Мисол учун саримсоқ пиёз, хом пиёз еган одам масжидга бормасин, чунки бошқаларга озор беради, дейилган. Сигаретники уларникидан баттар. Нима учун саримсоқ ёки хом пиёздек ҳалол нарсани еган одамни масжидга кирма, нари тур, деймизу, сигарет чекканни эса, марҳамат дейилади?Шу маънони эътиборга олганимизда ҳам уларни масжидга киришларини манъ қилиш керак бўлади. Кўпчиликка, фаришталарга озор етадиган нарса сифатида тамаки маҳслуотларини истеъмол қилиш ҳаром деган уламолар.Мана шу нарсалар, ўтган аср ва балки ундан олдинги замон уламолари томонидан чиқарилган фатволарга ҳужжат-далил қилиб келтирилган. Албатта, мазкур фатволар чиққандан кейин ўтган даврда тамаки маҳсулотларини истеъмол қилиш ниҳоятда зарарли нарса эканлигига илмий далиллар, ҳужжатлар жуда кўпайди. Мана, анчадан бери ўша тамаки ишлаб чиқарадиган корхоналар, фабрикалар кўпчиликнинг талаби билан баъзи юртларда қонун-қоида асосида қутиларнинг устига «Соғлиқ вазирлиги огоҳлантирадики, буни чекиш соғлигингиз учун зарардир» деган ёзувни ёзиб қўйишга мажбур қилинди. Кўпгина давлатларда ёпиқ жойларда, биноларнинг ичида чекиш қатъиян ман қилинди. Яна шунга ўхшаш турли туман чоралар кўриляпти. Ўтган йилларда Америкада қанча-қанча одамлар тамаки чекиб касал бўлганлиги учун тамаки компанияларини судга бериб, соғлиқларини тиклаш мақсадида миллионлаб пулларни ундириб олиш бўйича маҳкама ишларини ютиб чиққанлари ҳақида гап бўлди. Янгидан-янги, кўпгина касалликлар чиқаётганлиги, миллионлаб одамлар ўлаётганлиги, ўпка касал бўлаётганлиги, рак бўлаётанлиги ва ҳоказолар тўғрисидаги маълумотлар ниҳоятда кўпайиб кетди. Шунинг учун ҳам, барча юртларда ҳозир соғлом ҳаёт тарзи учун кураш борасида тамакини ташлаш учун ҳам ҳаракатлар бўляпти.Мана шуларни эътиборга олиб, мусулмон давлатлардаги кўпгина уламолар ҳам бу масалада янгидан изланишлар ўтказиб, тамаки маҳсулотлари мутлақо ҳаром эканлиги тўғрисида кўпчилик уламолар иштирокида, баҳс қилиб туриб, ҳаммалари имзо чеккан ҳолда фатволар чиқаришяпти. Бундай фатволар Миср Араб жумҳуриятида чиқиб, кенг тарқалди, Саудия Арабистонида чиқиб кенг тарқалди ва бошқа мамлакатларда ҳам шу тариқада тарқалиб боряпти.Охири, тамаки чекишнинг ҳаром эканига умматнинг ижмоъи собит бўлди. Бу эса, бутун дунё аҳолисининг, бутун инсониятнинг саломатлигини сақлаш маъносида, соғлиги учун кураш маъносидаги бир хайрли ишнинг бир кўриниши ҳисобланади. Шу маънода бизлар ҳам баъзи бир нарсаларни тушундик. Истаган кишилар уларни билиб олсалар, албатта буни эшитиш учун чекувчи ёки шу ишни олиб бораётган одам бўлиши шарт эмас, балки чекмайдиган, бундан йироқ бўлиш бахтига сазовор бўлган кишилар ҳам ҳужжат-далил билан билиб қўйса, бошқаларга айтиш, лоақал ўз фарзандларини, яқин кишиларини шу нарсага мубтало бўлишдан сақлаб қолиш учун ишлатиш имконлари бўлади.Аллоҳ субҳанаҳу ва таоло бундай ноқулай, шариатимиз ҳаром қилган нарсалардан йироқда бўлишимизни насиб этган бўлсин. Баъзи бир бундай нарсаларга мубтало бўлиб қолган биродарларимиз бўлса, уларни бундан халос бўлиб, яхши ҳолатларга ўтиб олишларини насиб қилган бўлсин.


Замонавий плагиат: Эшқобил Шукурнинг бадиалари бошқа...\n23.01.2018 19:00 0 192\nЎғирлик қилганга жазо борми? Албатта. Эски замонларда бошқаларга ибрат бўлсин деб ўғрининг қўлини кесишган. Ҳозир эса Ўзбекистон Жиноят кодексининг 169-моддасида ўғирлик учун ўғрига жарима солишдан тортиб, ўн беш йилгача озодликдан маҳрум этиш жазоси назарда тутилган.\nАслида ўғри учун энг катта жазо эл-юрт назаридан қолишдир. Қаерда кўргансиз эл ўғрини иззатлаб тўрга ўтқазганини? Қўли қинғирлиги ошкор бўлиб қолган одамлар эса тўй-маъракаларда учоворага ҳам қўшилолмай қолганини кўп кўрганмиз.\nБуларни ёзишдан мақсад ўқувчиларимизга бир плагиатлик ҳақида маълумот беришдир. Улар орасида «kh-davron.uz» сайтида «Diplomat Travel» компанияси ахборот хизмати ходими Бахтиёр Саломовнинг «Ватанни англаш ерни англашдан бошланади» (29.10.2017) ва «Орим — борим» (21.01.2018) номли мақолаларини ўқиб, яхши ёзибди деб муаллифни алқаганлар кўп бўлса керак.\n«Google» қидирув тизимидан скриншот.\nАлқаб тўғри қилишган. Аммо уларнинг ҳақиқий муаллифи эл севган шоир Эшқобил Шукур бўлиб, ушбу бадиалар («Ер», «Ор») «Ўзбекистон овози» газетасининг 1999 йил 9 октябр сонида «Ўзлигим — ўзбеклигим» деган умумий сарлавҳа билан эълон қилинган.\n«Ўзбекистон овози» газетасининг 1999 йил 9 октябр сонидан скриншот.\nАйни пайтда мақола «Хуршид Даврон кутубхонаси» («kh-davron.uz») сайтидан ўчирилган. Бироқ мақола сайтда эълон қилингани ҳақидаги маълумотлар «Google» қидирув тизими кэшларида сақланиб қолган.\n«Хуршид Даврон кутубхонаси» («kh-davron.uz») сайтидан скриншот.\nЭнг қизиғи, бундан қарийб йигирма йил муқаддам матбуотда чоп этилган мақола Бахтиёр Саломов имзоси билан «Betakrorbuxoro.uz» сайтида ҳам эълон қилинган.\n«Betakrorbuxoro.uz» сайтидан скриншот\nБахтиёр Саломов адабий ўғирликдан уялмабдими, ҳали кўп муаллифларнинг кўп мақолалари унинг номидан эълон қилинса ажабланмаймиз. Аммо халқ кимнинг кимлигини билиб қўйгани маъқул.\nплагиат Эшқобил Шукур Хуршид Даврон ўғирлик\nҲуқуқ Кеча, 15:50\nҲуқуқ 07/02, 07:47\nҲуқуқ 06/02, 08:54\n«Nexia-3»ни олиб қочган вояга етмаган шахсга ҳукм ўқилди


Бухородаги мудҳиш ЙТҲда 3 киши ҳалок...\n02.07.2020 19:04 0 2552\n1 июль куни Хоразм-Бухоро йўналишида кетаётган 21 ёшли Ҳ.С. бошқарувидаги «Cobalt» машинаси олдинда ҳаракатланаётган 52 ёшли Ю.Ш. бошқарувидаги «Mercedes-Benz 1841 LS» юк автомашинасининг орқа қисмига урилган. Бу ҳақда ИИВ ҳузуридаги Тергов департаменти хабар берди.\nОқибатда «Cobalt» автомашина ҳайдовчиси Ҳ.С. ва унинг йўловчилари — 22 ёшли С.Й. ҳамда 50 ёшли П.Н.лар ҳодиса жойда ҳалок бўлишган.\nМазкур ҳолат юзасидан Жиноят кодексининг 266-моддаси 3-қисми «а» банди билан жиноят иши қўзғатилган. Тергов ҳаракатлари олиб борилмоқда.\nТаълим бугун, 09:43\nҲодиса 05/08, 23:06\nҚашқадарёдаги аянчли ЙТҲда 7 яшар қизча ҳалок бўлди


Ўзбекистон Меҳнат ва аҳолини ижтимоий муҳофаза қилиш вазирлиги Жанубий Кореяга юборилаётган ишчилар сонини оширмоқчи. Агентлик ҳузуридаги Ташқи меҳнат миграцияси масалалари бўйича агентлик расмийлари муҳожирлар сони айнан қанчага оширилишини маълум қилмади.\nТашқи меҳнат миграцияси масалалари бўйича агентлигининг ўз исмини айтмаган ходимга кўра, ўзаро ҳамкорлик доирасида Жанубий Кореяга кўпроқ ўзбекистонлик меҳнат мухожири юбориладиган бўлган.\n- Ҳозир Кореяга кетувчилар имтиҳондан ўтказиляпти. Муваффақиятли ўтганлар икки мамлакат ўртасидаги келишув доирасида, қонуний йўл билан ишлагани кетишади, - деди агентлик расмийси.\nАйни пайтда Ўзбекистон президенти Ислом Каримов “Корея Республикаси билан меҳнат миграцияси соҳасида ҳамкорликни янада кенгайтириш чора-тадбирлари тўғрисида”ги қарорга ҳам имзо чеккан.\nАйни қарорга мувофиқ Ўзбекистондаги тегишли вазирлик ва идоралар Ташқи меҳнат миграцияси масалалари агентлигига Жанубий Кореяга борадиган ишчиларни тест синовидан ўтказиш ҳамда меҳнат қобилиятини баҳолашда кўмаклашиши кераклиги қайд этилган.\nҚарорда айтилишича, тест синовларида қатнашиш учун ўзбекистонликлар тўлайдиган пул Корея меҳнат ресурслари хизматининг даромадидир ва Ўзбекистон ичида солиққа тортилмайди.\nБундан ташқари, тест синовлари учун Ўзбекистонга келтириладиган материаллар учун божхона тўловлари олинмайди.\nАгентлик расмийларига кўра, бундай чоралар ўзбек фуқароларининг Жанубий Кореяга қонуний йўл билан ишга кетишини рағбатлантириш ва ноқонуний йўллар билан четга чиқиб кетиб, одамфурушлар домига тушиб қолиши олдини олиш мақсадида қилинаяпти.\nЎзбекистонлик ишчилар Жанубий Кореяга “Эркин ёллаш тизими” деб аталувчи дастур доирасида жўнатилади.\nКореянинг “Эркин ёллаш тизими” бўйича ишга жойлашиш бир неча босқичлардан иборат. Бунда номзод асосий босқичлардан бири корейс тили ва ихтисослиги бўйича тест синовидан муваффақиятли ўтиши лозим.\nМутахассисларни танлаб олиш учун Жанубий Кореянинг Меҳнат вазирлиги ходимлари Ўзбекистонга келиб вақти-вақти билан тест синовлари ўтказиб туради.\nТест синовлари Ташқи меҳнат миграцияси масалалари бўйича агентлик тарафидан ташкиллаштирилади.\nАгентлик веб-саҳифасида жорий йилнинг 21-24 июн кунлари ўтган синовлар асосида Кореяга кетмоқчи бўлган 800дан зиёд яқин ўзбекистонлик рўйхати чоп этилган.\nРасмий маълумотга кўра, 2007 йилдан буён Жанубий Кореянинг "Эркин ёллаш тизими" орқали 20 мингга яқин ўзбек фуқароси Кореяда ишга жойлашган.\nЖанубий Кореяга ўтган йили“Эркин ёллаш тизими” орқали ишлагани кетган хоразмлик муҳандис Ихтиёр шуларнинг биридир.\n- Келганимга бир йилдан ошди. Ҳозир Пусандаги бўёқ заводида ишлаяпман. Бошида озгина қийин бўлди. Ҳозир кўникиб кетдик. Қаерда, кимга ишлашингни билиб келган бошқача барибир. Иш берувчи билан шартномам бор. Ишимга яраша ойлик оламан. Налогларини ҳам тўлаймиз. Завод ётар-турар билан таъминлаган. Ҳар хил одамларни гапига учиб келадиганлар ҳам бор. Қийналиб, қаерга боришни билмай, кўчада қолганларни ҳам кўрганман, - дейди Ихтиёр.


Инновацион ривожланиш вазирлиги: Форсайт марказларини тузиш учун маблағ етишмаяпти - Халқ сўзи\n16:48 14 Август 2019 Жамият\nЖорий йилнинг 13 август куни Ўзбекистон Республикаси Олий Мажлиси Қонунчилик палатаси Инновацион ривожланиш, ахборот сиёсати ва ахборот технологиялари масалалари қўмитасида Инновацион ривожланиш вазирлигининг фаолияти самарадорлигини ҳамда мақсадли вазифаларга эришишини баҳолашнинг асосий мезонларида кўрсатилган вазифаларни бажариш, уларга эришиш масалалари кўриб чиқилди. Бу ҳақда Инновацион ривожланиш вазирлиги матбуот хизмати хабар берди.\nЙиғилишда Олий Мажлис Қонунчилик палатаси депутатлари, Инновацион ривожланиш вазирлигининг мутасадди ходимлари, қўмита ҳузуридаги экспертлар гуруҳи аъзолари ҳамда нодавлат нотижорат ташкилотлари ва оммавий ахборот воситалари вакиллари иштирок этди.\nЙиғилиш давомида баҳолаш мезонлари асосида ўтказилган таҳлиллар натижаси муҳокама қилинди. Мазкур таҳлиллар натижаси 2019 йилнинг 2-чораги давомида бажарилиши лозим бўлган 9 та банддаги 11 та топшириқнинг 4 таси бажарилган, 5 таси бажарилаётгани, 2 таси эса муддатидан кечиккан ҳолда бажарилаётгани муҳокамаларга сабаб бўлди.\nМуддатидан кечиккан ҳолда бажарилаётган топшириқлар форсайт марказлари ва кластерларга тегишлидир. Вазирлик мутасаддилари ОТМлар қошида Форсайт марказларини ташкил этиш ҳамда саноат кластерларини ривожлантириш бўйича ягона концепцияни ишлаб чиқишда юзага келаётган муаммолар бўйича саволларга атрофлича жавоблар бердилар. Форсайт марказларини тузиш учун маблағ етишмаётгани қайд этилди. Ўз навбатида, Инновацион ривожланиш вазирлиги томонидан илмий-тадқиқот ва олий таълим муассасаларининг фаолияти, улардаги муаммолар мунтазам равишда форсайт усулида ўрганилаётгани, ўрганиш натижалари таҳлил этилиб, тегишли чора-тадбирлар кўрилаётгани ҳақида қўмитага ахборот берилди.\nСаноат кластерларни ривожлантириш бўйича ҳам Инновацион ривожланиш вазирлиги томонидан амалий ишлар олиб борилаётгани айтиб ўтилди. Бугунги кунда 16 та пахта-тўқимачилик ишлаб чиқариш кластерларида жами 31 нафар олим — 8 нафар фан доктори, 21 нафар фан номзоди ва 2 нафар илмий ходим фаолият кўрсатаётгани қайд этилди.


Ҳақиқий тиббиётни излаган олим Ойдин Солиҳ оламдан ўтди « Ўзбекистон Халқ Ҳаракати\nҲақиқий тиббиётни излаган олим Ойдин Солиҳ оламдан ўтди\n09 November 2014 - 23:37\nОйдин Солиҳнинг сўнгги расми. Июн ойи 2014 йил.\nТаниқли биолог олим, сўнгги йилларда халқ табобати соҳасида катта изланишларолиб бораётган доктор Ойдин Солиҳ 9 ноябрь куни 71 ёшда оламдан ўтди. Туркиянинг Истанбул шаҳрида яшаётган Ойдин Солиҳ сўнгги ойларда хасталанган эди. Унинг “Ҳақиқий тиббиёт” номли китоби дунё ўзбеклари ва туркий миллатлар орасида кенг тарқалган.\n1943 йилда Украинанинг Луганск областида туғилган ва узоқ йиллардан буён Истанбул шаҳрида яшаётган биолог олим Ойдин Солиҳ кўп йиллардан буён халқ табобати йўналишида изланишлар олиб бораётган эди.\nОйдин Солиҳ аввалига Украинадаги Ворошиловград тиббиёт билим юртида ўқиган. 1978 йилда эса ҳозирги Ўзбекистон Миллий университети, ўша кезда Тошкент давлат университетининг Биология факультетида ўқиган.Яқинлари Ойдин Солиҳнинг халқ табобатига оид изланишлари талабалик чоғларидан бошланганини хотирлайдилар. Кейинчалик Ойдин Солиҳ Тошкентда бошлаган изланишларини Туркияда давом эттириб, у ерда юзлаб беморларни табобат йўли билан даъволашга эришган.\nМуҳими, Ойдин Солиҳ қўллаган шифо услублари Ислом дини ва шариат талабаларига мослиги билан бошқа миллатдаги мусулмонлар орасида ҳам каттагина қизиқиш уйғотган.\n2008 йилда Ойдин Солиҳ ўзининг узоқ йиллик тажрибаси асосида “Ҳақиқий тиббиёт (йўқотилган шифо изидан)” деб номланган китобини нашр эттиргач, унинг довруғи дунё ўзбеклари ва туркий миллатлар орасида ёйилган эди.\nОллоҳ xасталикни шифоси билан яратган\nТуркияда фавқулодда катта қизиқиш билан қабул қилинган китоб тез орада дунёнинг ўзбек ва турк тилларида сўзлашувчи мусулмонлари орасида тарқалиб кетди.\nКитоб муқаддимасида шундай дейилган: “Доктор Ойдин Солиҳ касалликларнинг асл сабабларини ва уларга қарши инсонннинг чорасиз эмаслигини, Оллоҳ ҳар xасталикнинг шифосини ҳам яратганини эътироф этиб, буни далил ва исботлар билан бизга тақдим этади. Бу китоб нафақат узоқ йиллар олиб борилган изланишларнинг илмий хулосаси, балки беморларга тақдим этилган конкрет рецептлар мажмуаси ҳамдир”.\nЗамонавий тиббиёт хато устига қурилган\nДоктор Ойдин Солиҳ замонавий дорихоналарда сотилаëтган дорилар аслию нусхасининг бирдек зарарлилиги¸ айниқса сўнгги технологиялар ëрдамида Ғарб ширкатлари ишлаб чиқарган янги дориларнинг инсон саломатлиги учун хавфлироқ эканидан огоҳлантириб келарди.\n– Янги дориларнинг барчаси бирдек инсон иммун тизимини бостиради. Саратон ва ОИТС каби бедаво дардлар айнан иммун тизимининг сурункали тарзда бостирилгани оқибатидир. Дори бир жойимизни тузатса, бошқасини бузади, деган гапни айтгувчилар кўп. Аммо одамлар фармацевтика саноати чиқараëтган бирорта дори инсоннинг бирор жойини тузатмаслиги, аксинча унинг бутун системасини бузишга қаратилганини билишлари лозим, – деган эди Озодликка доктор Ойдин Солиҳ.\nОйдин Солиҳ 1993 йилда оиласи билан Ўзбекистондан Туркияга ҳижрат қилган. У Истанбулда халқ табобати йўлида изланишлар олиб борувчи ва даъволовчи клиникага асос солганди.\nОйдин Солиҳ Ўзбекистон мухолифати лидери, Ўзбекистон Халқ ҳаракати раҳбари, таниқли шоир Муҳаммад Солиҳнинг турмуш ўртоғи эди.


Ўзбекистон Республикаси Олий Мажлиси Сенатининг 2017 йил 27 майдаги\nўринбосари – Қишлоқ ва сув хўжалиги\n(давлат эҳтиёжлари учун қишлоқ хўжалиги маҳсулотлари етиштирувчи фермер хўжаликларининг таъминотчи, хизмат кўрсатувчи ҳамда бошқа ташкилотлар олдидаги қарздорлигини келтириб чиқарувчи сабаблар тўғрисида)\nМамлакатимизда аграр соҳада бозор муносабатларини, турли мулк шаклларини жорий этишга, жумладан фермерликни ривожлантиришга, фермер хўжаликларининг том маънодаги мустақиллигини таъминлашга қаратилган ташкилий-ҳуқуқий асослар яратилди.\nЎзбекистон Республикасининг Ер кодекси, “Фермер хўжалиги тўғрисида”ги Қонуни, Ўзбекистон Республикаси Президентининг “Ўзбекистонда фермерлик фаолиятини ташкил қилишни янада такомиллаштириш ва уни ривожлантириш чора-тадбирлари тўғрисида”ги ПФ–4478-сонли Фармони ҳамда бошқа норматив-ҳуқуқий ҳужжатлар, 2012 йилда ташкил этилган Ўзбекистон Фермерлари кенгаши ва унинг ҳудудий бўлинмалари фермер хўжаликларининг ҳуқуқлари ва қонуний манфаатларини таъминлашда муҳим аҳамият касб этмоқда.\nБугунги кунда мамлакатимизда пахтачилик ва ғаллачилик йўналишида 53 862 та фермер хўжаликлари фаолият юритмоқда. Улар томонидан 2 973 000 гектар ер майдонида 2016 йилда 6 016,9 минг тонна бошоқли дон ва 2 959 минг тонна пахта хом ашёси етиштирилган.\nБироқ, аксарият фермер хўжаликлари томонидан контрактация шартномаси бўйича мажбуриятлар бажарилаётган бўлишига қарамасдан, 2017 йилнинг 1 апрель ҳолатига уларнинг кредитор қарздорлиги жами 1 587 млрд. сўмни ташкил қилади.\nБунинг сабаблари ўрганилганда кредиторлик қарздорликнинг юзага келишига қатор омиллар сабаб бўлаётгани аниқланди.\nХусусан, фермер хўжаликлари томонидан етиштирилаётган пахта ва бошоқли дон экинлари учун сарфланадиган харажатлар маҳсулот харид қийматига нисбатан юқорилигича қолмоқда.\nЖумладан, 2016 йилда 1 тонна пахта хом ашёсининг давлат харид нархи 1 218,4 минг сўм бўлса, унга сарфланадиган харажатлар 1 508 минг сўмни, 1 тонна бошоқли дон экинлари харид нархи 503,5 минг сўм бўлса, унга сарфланадиган харажатлар 595 минг сўмни ташкил этган.\nКейинги 10 йилда пахта харид нархи 4,8 ва бошоқли дон харид нархи 6,1 баробарга ошган бир пайтда, минерал ўғитлар нархи 12,1 баробар, шу жумладан азотли ўғитлар 13,2, фосфорли ўғитлар 14,8, калий 6,9 баробарга, нефть маҳсулотлари нархи эса 12,9 баробарга ошган.\nОқибатда 2017 йилнинг 1 апрель ҳолатига фермер хўжаликларининг минерал ўғитлар учун кредитор қарздорлиги 810,1 млрд. сўмни, ёқилғи-мойлаш маҳсулотлари учун қарздорлиги эса 502,6 млрд. сўмни ташкил қилмоқда.\nСуғурта бозори фаолияти, хусусан фермер хўжаликларининг суғуртага оид муносабатлари бозор иқтисодиёти талаблари асосида йўлга қўйилмаганлиги, енгиб бўлмайдиган куч ҳолатларининг (форс-мажор) содир бўлиши оқибатлари бўйича фермер хўжаликларига суғурта товонлари тўлиқ тўлаб берилмаслиги ҳам уларнинг кредитор қарздорликлари вужудга келишига сабаб бўлмоқда.\n2010–2016 йиллар мобайнида пахта етиштирувчи фермер хўжаликларининг даъво аризасига кўра “Ўзагросуғурта” суғурта компанияси томонидан 119,2 млрд. сўм ўрнига 85,8 млрд. сўм тўланган.\nҚишлоқ хўжалиги экин майдонларининг ҳосилдорлигини белгилаш ва ернинг унумдорлигини сақлаш борасида ҳам муаммолар мавжуд.\nМустақилликка эришганимизга 25 йилдан ортиқ вақт ўтган бўлишига қарамасдан, тупроқ унумдорлиги, сув таъминоти ва бошқа омилларни ҳисобга олган ҳолда, қишлоқ хўжалиги экин майдонларининг ҳосилдорлигини белгилашни тартибга солувчи норматив-ҳуқуқий ҳужжат мавжуд эмас.\nШу боис, ҳосилдорлик фақатгина ер майдонининг ўртача балл бонитетидан келиб чиққан ҳолда белгиланиб келинмоқда. Ҳосилдорликни ер майдонининг ўртача балл бонитетидан келиб чиққан ҳолда белгилаш тартибига ҳам риоя этилмаяпти.\nХусусан, Фарғона вилоятида ўртача 56 балл бонитетли ер майдонларида пахта хом ашёсини етиштиришда ўртача ҳосилдорлик 28 ц. этиб белгиланган бўлса, Тошкент вилоятида бу кўрсаткичлар тегишинча 59 балл ва 26 ц.ни ташкил этади.\nБундай номутаносибликлар 2016 йил якуни бўйича 2 294 та фермер хўжаликлари томонидан 1 547 минг тонна бошоқли дон, 10 112 та фермер хўжаликлари томонидан 422,6 минг тонна пахта хом ашёси жами 585,9 млрд. сўмлик маҳсулот кам топширилиб, шартнома мажбуриятларини бажармаслик сабабларидан бири бўлган.\nФермер хўжаликларига имтиёзли кредитларни ажратиш пул маблағларига бўлган ҳақиқий эҳтиёжни инобатга олмаган ҳолда амалга оширилмоқда.\nЖорий йилда Давлат эҳтиёжлари учун харид қилинадиган қишлоқ хўжалиги маҳсулотларининг ҳисоб-китоб жамғармаси томонидан 2017 йил пахта ҳосилини етиштириш харажатларини молиялаштириш учун меъёр бўйича ажратилиши лозим бўлган 1 трн. 162 млрд. сўм ўрнига 892 млрд. сўм ёки эҳтиёжга нисбатан 270 млрд. сўм кам маблағ ажратилган.\nҚолаверса, фермер хўжаликлари томонидан етказилган маҳсулотлар учун тайёрлов корхоналари томонидан аванс бериш амалиётининг йўқлиги, фермер хўжаликлари томонидан банк кредитини расмийлаштириш ва кредит фоизи учун биргина 2016 йилда 74,6 млрд сўм тўловни амалга оширишга мажбур бўлган.\nФермер хўжаликларининг даромади ҳисобидан Қишлоқ ва сув хўжалиги вазирлигига ҳамда Мониторинг марказларига 0,4 фоиздан маблағ ундириб олинмоқда.\n2016 йилда фермер хўжаликлари томонидан Қишлоқ ва сув хўжалиги вазирлигига 8,1 млрд. сўм тўланган бўлса, Мониторинг марказига 2017 йилда 15,5 млрд. сўм тўланиши белгиланган.\nМазкур ҳолатлар ҳам фермер хўжаликлари томонидан ортиқча харажатлар қилиниши ва кредитор қарздорликлар вужудга келишига сабаб бўлмоқда.\nФермер хўжаликлари томонидан ягона ер солиғини тўлашда ҳам муайян муаммолар кўзга ташланмоқда.\nСолиқ кодексида белгиланишича, фермер хўжалиги ягона ер солиғини ҳисобот йилининг 1 сентябригача 30 фоиз миқдорида, 1 декабригача эса тўлиқ тўлаши шарт.\nБироқ, пахта етказиб бериш бўйича контрактация шартномаларига асосан фермер хўжаликларига тегишли маблағларнинг 90 фоизи жорий йилнинг якунига қадар, қолган 10 фоизи келгуси йилнинг 1 апрелига қадар тўлаб берилиши белгиланган. Амалда фермер хўжаликларига 1 сентябрга қадар тўловлар амалга оширилмаётганлиги оқибатида, улар ушбу муддатга қадар солиқни тўламаганлиги учун қўшимча пеня тўлашга мажбур бўлмоқда.\n2017 йил 1 апрель ҳолатига фермер хўжаликларининг солиқ ва давлат мақсадли жамғармаларидан 310,5 млрд. сўм асосий ва 30,6 млрд. сўм пенядан қарздорлиги мавжуд.\nЮқорида баён этилганларга асосланиб ҳамда “Ўзбекистон Республикаси Олий Мажлисининг Сенати тўғрисида”ги Ўзбекистон Республикаси Конституциявий қонуни, “Парламент назорати тўғрисида”ги Ўзбекистон Республикаси Қонунига мувофиқ Ўзбекистон Республикаси Олий Мажлисининг Сенати:\n1. Давлат эҳтиёжлари учун қишлоқ хўжалиги маҳсулотлари етиштирувчи фермер хўжаликларининг таъминотчи, хизмат кўрсатувчи ҳамда бошқа ташкилотлар олдидаги қарздорлигини келтириб чиқарувчи сабабларни чуқур ўрганган ҳолда улар юзасидан Вазирлар Маҳкамасининг нуқтаи назарини баён қилиш;\n2. Ушбу қарздорликлар келиб чиқишининг олдини олиш, шу жумладан амалдаги қонун ҳужжатларига ўзгартиш ва қўшимчалар киритиш бўйича таклифлар тайёрлаш талаби қўйилган\nбилан Сизга мурожаат этади ҳамда жавобингиз Сенатнинг навбатдаги ялпи мажлисида муҳокама қилиниши ва унинг якунлари бўйича қарор қабул қилинишини маълум қилади.


Япониядаги иккинчи зилзила биринчисидан 16 марта кучлироқ бўлган\n07:12 / 16.04.2016\nЯпония метеорологлари Япониянинг Кюсю оролидаги Кумамото вилоятида маҳаллий вақт билан 16 апрелга ўтар кечаси содир бўлган икккинчи зилзила биринчисидан 16 марта кучлироқ бўлганини ҳисоблаб чиқишди. Бу ҳақда РИА “Новости” ахборот агентлиги хабар бермоқда.\nЯпон мутахассисларининг фикрича, 1-зилзила янада кучлироқ 2-зилзила олдидан дастлабки зилзила бўлган. 7,3 магнитудали 2-зилзиладан кейин "афтершок" деб номланувчи бир қатор сўнувчи силкинишлар юз берган. Айни вақтда 25 та бундай силкиниш юз бергани қайд қилинган.\n2-зилзила ҳам 1-зилзила юз берган тектоник плиталар бўйлаб юз берган, бироқ анчагина кучлироқ бўлган. Табиий офат оқибатида 11 киши ҳалок бўлди, 760 киши шифохонага тушди. Қутқарув ишлари олиб борилмоқда.\nЭслатиб ўтамиз, ҳудуддаги 6,4 магнитудали 1-зилзила 14 апрелда юз берганди.


«Чегара билмас мухбирлар» Россия Свобода радиосига тазйиқ ўтказаётганини қоралади\n17 май 2022, Тошкент вақти: 10:29\nСвобода радиосининг Москва бюроси.\n«Чегара билмас мухбирлар» (Reporters sans frontières – RSF) ташкилоти Россия Свобода радиосининг (Озодлик радиосининг рус тилидаги хизмати) бир нечта хизматларига йирик жарималар солганини кескин танқид қилди. Ташкилот мамлакатнинг «чет эл агентлари» тўғрисидаги қонунини Россияда мустақил ва мухолиф оммавий ахборот воситалари овозини ўчириш учун ишлаб чиқилган «бемаънилик» деб атади.\nРоскомнадзор Свобода радиосига қарши 260 та иш қўзғатган. Москва суди бугунга қадар Свободага 142 та иш бўйича қарийб 1 миллион доллар миқдорда жарима солди.\nСвобода радиоси жарималарни тўлаши ва Роскомнадзор қоидаларга риоя қилишни бошлаши керак, акс ҳолда радионинг Россия ичидаги фаолияти ёпилиши мумкин.\nRSF ташкилотининг Шарқий Европа ва Марказий Осиё бўйича раҳбари Жанна Кавалье 16 март куни эълон қилган баёнотда «“Свобода”радиоси сўнгги 30 йил давомида Россияда эфирга узатиб келинаётган бўлишига қарамасдан, бугунги кунда бемаъни ва таҳқирловчи қонун асосида ёпилиш хавфи остида қолмоқда», дейилади.\n«Ушбу ҳаддан зиёд жарималар перестройка плюрализмига чек қўйиш мақсадида “Россиянинг оммавий ахборот муҳитини тозалашга” қаратилган узоқ жараёнининг бир қисмидир. Биз мустақил ва мухолиф оммавий ахборот воситалари таъқиб қилинаётганини қоралаймиз ва Свободага қарши суд ишларини тўхтатишга чақирамиз» дея қўшимча қилди у.\nРоссиянинг «чет эл агентлари» тўғрисидаги қонуни 2012 йилда қабул қилинган ва бугунга қадар қайта-қайта ўзгартирилди. Қонунга биноан, чет элдан молиялаштириладиган ва ҳукумат сиёсий фаолият билан шуғулланади, деб ҳисоблайдиган нодавлат ташкилотлар ўзларини «чет эл агентлари» ўлароқ рўйхатдан ўтказиши ва аудиторлик текширувларидан ўтиб туриши керак.\nҚонунга кейинги йилларда киритилган ўзгаришлар матбуот нашрларини нишонга олади.\n2017 йилда Россия ҳукумати Свобода радиоси, радионинг олтита рус тилидаги янгиликлар хизмати ҳамда Озод Европа/Озодлик радиоси ва «Америка Овози» нашрининг қўшма лойиҳаси бўлмиш «Настояшчее время» телеканалини «хорижий агентлар» рўйхатига киритди.\n2020 йил охирида Россия ҳукумати жисмоний шахслар, шу жумладан, чет эллик журналистларни «хорижий агентлар» рўйхатига киритиш ва уларга чекловлар қўйишга йўл очиш ниятида қонуни яна ўзгартирди.\n2020 йил декабрида Россия расмийлари «чет эл агентлари» рўйхатига беш кишини, шу жумладан, Свобода радиосининг уч журналистини рўйхатга киритди. Уларнинг бешаласи ҳам ушбу қарор юзасидан судга шикоят қилган.\nОзод Европа/Озодлик радиоси президенти Жейми Флай ушбу қоидаларни «бизнинг контент платформаларимизни бузиш ва томошабинларимизни қўрқитиш бўйича буйруқлар» деб атади.\nУнинг сўзларига кўра, Озод Европа/Озодлик радиоси «ушбу талабларга норозилик билдириш ва шикоят қилишда» давом этади.\nРоссияда украин журналисти 12 йилга озодликдан маҳрум қилинди\nБМТ ва ЕХҲТ Россияда 5 шахснинг "хорижий агентлар" рўйхатига киритилганини қоралади


Ўзим меҳр қўйган Ўзбекистонни кореяликларга таништиришни истайман\nҲозирги кунда COVID-19 пандемияси туфайли дунё мамлакатлари мураккаб даврни бошдан кечирмоқда.\nОдатдаги ҳаёт тарзи ўзгариб, янгича муносабатлар пайдо бўлди. Бирлашган Миллатлар Ташкилоти Бош Ассамблеясининг 75-сессияси ҳам пандемия шароитидан келиб чиқиб видеоконференция тарзида ўтказиляпти.\n23 сентябрь куни Ўзбекистон Президенти Шавкат Мирзиёевнинг БМТ тарихида илк бор ўзбек тилида сўзлаган нутқини бевосита кузатдим.\nЎзбекистон Республикаси билан Корея Республикаси стратегик шериклардир. Мамлакатларимиз ўртасида дипломатик муносабатлар ўрнатилгандан буён 14 марта олий даражадаги учрашувлар бўлиб ўтган. Жорий йилнинг қиш фаслида Ўзбекистон Президенти Шавкат Мирзиёев Корея Республикасига ташриф билан бориши режалаштирилган.\nМамлакатингиз жуда тез ўзгариб бораяпти. 2013 йилда юртингизга илк бор келган бўлсам, ҳозирги даврни ўша пайтлар билан умуман таққослаб бўлмайди. Ўзгаришлар кун сайин эмас, соат сайин бўлаяпти.\nЎзбекистонда Корея Республикасини яхши биладиган олимлар кўп, корейс тили эса машҳур тиллардан ҳисобланади. Ўтган йили Ўзбекистон Республикаси “Давлат тили ҳақида”ги қонуни қабул қилинганининг 30 йиллигига бағишланган маросимда қатнашдим.\nПрезидент Шавкат Мирзиёев иштирок этган ушбу анжуманда шеър ўқишга муяссар бўлдим. Ўша куни Президент 21 октябрни – Ўзбек тили байрами куни, деб эълон қилдилар. Узоқ йиллар ана шу байрамни, шукуҳли концерт ва одамларнинг қувончини эслаб юрсам керак. Тилга эътибор шундай бўлиши керак.\nҲозир Корея Республикасида ҳам ўзбек тилига қизиқувчилар кўп. Афсуски, Марказий Осиё деганда фақат собиқ СССРни эслатиб, ўз юртини, чиройли тилини менсимайдиганлар учрайди. Ўзбекистонда эса ўзбек тили қанча гўзал жарангласа, уни хорижда ҳам шундай ҳурмат қиладиган фарзандлари бор. Кореяда ана шундай ёшлар турли соҳаларда ишламоқда.\nБМТ Бош Ассамблеясининг 75-сессиясига қайтсак, бу катта имконият. Ўзбекистон Президенти илк бор ўзбек тилида нутқ сўзлаб, халқингизнинг гўзал тилини дунёга таништирди. Ўзбекистон Марказий Осиёнинг қоқ марказидаги буюк мамлакат эканини, келажакка ишончи мустаҳкам, интилишлари бисёр эканини баён қилди.\nВа ҳозирги қийин даврда дунёга тинчлик овозини бериб, бирлашиб, барча хавф-хатарларни енгиб ўтиш бўйича ташаббусларни илгари сурди. Бундан шу юртда яшаётган корейс фуқароси сифатида мен ҳам фахрландим. Чунки мамлакатларимиз дўст, халқларимизнинг ўхшаш жиҳатлари кўп.\nМен келгусида Корея Республикасида ўзбек тилини ўқитишни ва ўзим меҳр қўйган Ўзбекистонни кореяликларга таништиришни истайман.


Сўров: 'Ер юзида энг кўп миллиардерлар Осиёда яшайди' - BBC Uzbek - O'zbekiston\nСўров: 'Ер юзида энг кўп миллиардерлар Осиёда яшайди'\nСўнгги янгиланиш 28 феврал 2013 - 10:59 GMT\nХитойда нашр этилувчи журналга кўра, бойлар сони бўйича Осиё қитъаси етакчилик қилмоқда\nХитойда нашр этилувчи журнал ўтказган сўровга кўра, Осиёда бошқа қитъаларга нисбатан кўпроқ миллиардерлар яшайди.\nМиллиардерлар рўйхатида Осиё ортидан Шимолий Америка ва Оврўпо қитъалари жой олган.\nШу йилнинг январ ойи кўрсаткчилари бўйича дунё бўйлаб 1453 инсон бир миллиард ёда кўпроқ бойликка эга, дея хабар беради бойлар рўйхатини тузиб чиққан Hurun Report журнали.\nОсиёда 608, Шимолий Америкада 440 ва Оврўпода 324 миллиардер истиқомат қилади, деб таъкидланади журнал чиқарган баёнотда.\nМиллиардер инсонлари бўлган мамлакатлар рўйхатида Қўшма Штатлар ҳамон етакчилик қилмоқда.\nАҚШда 408 нафар миллиардер борлиги маълум қилинган. Айни рўйхатда иккинчи ўринда Хитой бормоқда.\n318 нафар Хитой фуқароси миллиардер экани ошкор этилган.\nХитой ортидан рўйхатда Россия, Олмония ва Ҳиндистон ўрин олган.\nМексикалик 73 яшар телеком "подишоҳи" Карлос Слим "Дунёдаги энг бой одам" деган номга лойиқ деб топилган.\nКарлос Слимнинг шахсий бойлиги 66 миллиард АҚШ доларига тенг экан.\nЖаноб Слим "Форбс" журналининг ўтган йилги миллиардерлар рўйхатида ҳам биринчи қаторга қўйилган эди.\nХитойда нашр этилувчи журналга кўра, АҚШлик сармоядор Уоррен Баффет (58 миллиард АҚШ доллари), "Зара" брэнди асосчиси, испаниялик Амансио Ортега (55 миллиард АҚШ доллари) дунёнинг иккинчи ва учинчи бой одамлари деб топилган.\nЯпония иқтисодиётига тенг бойлик\nСўров хулосаларига кўра, дунё миллиардерларининг умумий бойлиги 5.5 триллион доллар экан.\nБу тахминан Япония иқтисодиётига баравардир.\nКўчмас бойлик, телекомунникация, медиа, технология ва улгуржи савдо асосий бойлик манбаи сифатида кўрилади, дея илова этилади Hurun Report журнали ҳисоботида.\nЖурнал ҳисоботини тайёрлаган гуруҳ раҳбари Руперт Ҳугеверфнинг айтишича, дунёдаги ўта бой инсонлар аслида рўйхатдагидан уч баравар кўп бўлиши мумкин, зеро баъзи миллиардерлар ўз бойликларини яширишади.\n"Баъзи инсонлар атайлабдан ўз сарватларини яширишади... Чунки, улар ноқонуний йўллар билан бойиб кетишган," - деб айтган у. - "Баъзи миллиардерлар эса номлари ошкор бўлишини исташмайди."\nФорбс журнали Ангела Меркелни дунёнинг энг обрўли аёли деб топди


28 Апр 2020 3320\nЎзбекистон Республикаси Президенти ҳузуридаги Стратегик ва минтақалараро тадқиқотлар институти (СМТИ) ва Ўзбекистон ёшлар иттифоқи (ЎЁИ) Марказий Кенгаши олий таълим муассасалари талабалари учун «Энг яхши талаба мақоласи» танловини эълон қилади.\nКоронавирус пандемиясидан кейинги дунё (коронавирус пандемиясининг илмий, ижтимоий-сиёсий, гуманитар, ижтимоий, иқтисодий, психологик ва бошқа оқибатлари тўғрисидаги тасаввурлар).\nПандемия - атроф-муҳит манфаати учунми!?\nПандемия рақамли трансформациянинг янги босқичини ривожлантириш учун туртки сифатида.\nПандемия фуқароларни ижтимоий қўллаб-қувватлашга муносабатини ўзгартирди.\nБиз биргамиз: бирдамлик умумий бахтсизликни енгишга ёрдам беради.\n- мақола матни MS WORD матн муҳарририда, Times New Roman шрифти, 14 ёзув ўлчами катталигида, 1,5 интервалда бўлиши ва лозим;


Тимур Кападзе: "Футболчиларим орасида жамоасиз қолганлар ҳам бор эди" / CHAMPIONAT.asia\nТимур Кападзе: "Футболчиларим орасида жамоасиз қолганлар ҳам бор эди"\n22 мар 22:28\nТеглар : ОлимпикТимур Кападзепро лига\nПРО-Лига 1-туридан ўрин олган "Нефтчи" - "Олимпик" (0:0) учрашувидан сўнг меҳмонлар мураббийи Тимур Кападзе матбуот анжуманида иштирок этди.\n- Авваламбор байрам ва чемпионатнинг бошланиши билан барчани табриклайман. Оғир ўйин бўлди. "Нефтчи" кучли жамоа ва ўз майдонида ўйнади. Хавотирли жиҳати, жамоамиз йигитлари катта футболда биринчи ўйинни ўтказишди. Мавсум аввалида назорат ўйинларини ўтказдик, лекин расмий ўйинни барибир фарқи бор. Шу омил ва сафардаги ўйин туфайли йигитларда ҳаяжон бўлиши мумкин эди. Биз ўйинга жамоамизни шуларни ҳисобга олган холда тайёрладик. Умумий ўйинни оладиган бўлсак жамоамиз футболчилари ҳар томонлама ўзларини кўрсатишди. Рақиб узатмалар билан бизга анча қийинчилик туғдирди. Жисмоний тарафдан "Нефтчи" футболчилари анча бақувват. Биз ёшларга бу борада кўрсатмалар бердик, улар якка курашларда ўзларини яхши тутишди. Бир очко биз учун яхши бўлди. Ўйин дуранга мос эди деб ҳисоблайман.\n- Кучли босим ўтказаётган рақибга қарши иккинчи бўлимда жамоангизни қандай руҳлантирдингиз?\n- Руҳият томонлама дастлабки дақиқаларда йигитларда ҳаяжон бўлди. Танаффусда футболчиларга камчиликларимизни тушунтирдим. Биринчи бўлимда ҳам гол киритиш учун имкониятларимиз бўлганди. Иккинчи бўлимда ҳам иштиёқ ва жамоавий ўйин томонлама ҳам яхши ўйнадик. Майдон борасида бир оз эътирозим бор, балки тепадан яхши кўрингандир. Лекин тўп яхши сакраши учун майдон қулай эмас эди.\n- Ёзги трансферлар ойнаси вақтида жамоани кучайтириш режангиз борми?\n- Бизда селекция ҳар доим давом этади. Мана ёшлар лигаси ҳам бошланди, бу ёшдаги иқтидорларни доим кузатамиз. Биринчи давра мобайнида кузатамиз. Мен учун барча футболчилар бир хил, барчасини бирдек тайёрлайман. Ҳаммасига имконият берилади. Майдонда энг кучлилари ўйнаши керак. Ўзларини яхши кўрсатишса, давом эттирамиз. Улардан кучлироқ футболчи бўлса, имконият шунга қараб бўлади. Энг қувонарлиси бу йигитларнинг барчаси ўринбосарлар таркибида қолган ёки умуман жамоасиз бўлган футболчилар эди. Улар учун ҳозир Суперлигада қийинроқ бўлар, чунки юқори лигада кучли ва маҳоратли футболчилар тўп суради. ПРО-Лига ҳам Суперлигадан қолишмайди. Бу лигада тўп суриш жамоамиз футболчилари учун фойдали.\n- Жамоангиз футболчиларига Суперлигадан таклиф тушса қўйиб юборармидингиз?\n- Албатта, уларга кучли жамоалардан таклиф тушса нега йўқ дейишим керак? Бунда фақат терма жамоа ютади. Кетганларни ўрнига бошқасини тайёрлаймиз. Ўша кетганлари янада кучли бўлиб терма жамоага келади. Суперлигада ўйнаётган футболчиларимиз бор, уларни ҳам кузатамиз. Уларга тегмадик, ҳозир таркибимизда бўлган футболчилар айтиб ўтганимдек ўринбосарлар таркибида қолган ва жамоасиз бўлган футболчилардан иборат. Шу каби ёшларни қанчалик яхши тайёрлай олсак, бундан Олимпия терма жамоамиз ютади.\n- Бугунги баҳсда рақиб ҳужуми асосан ўнг қанотдан ташкил этилди...\n- Ҳар бир ўйин бизга нимадир беради. Футбол учрашувлари орқали камчиликларимизни кўриб оламиз. Ўйиндан-ўйинга жамоамиз футболчилари кучайиб боришади, бунга аминман. Биринчи ўйин барибир оғир бўлади.\n- Рақибнинг кучли босимига қарши жамоангиз йигитлари хотиржамлик кўрсатишди. Ўйинга тайёрлаган услубингиз шундай эдими?\n- Рақиб бизга нисбатан ҳужумкор ўйин намойиш этишини кутгандик. Шунга мос холда йигитларни тайёрлагандим. Бугун жамоамиз футболчилари рақибга қарши жуда яхши тарзда ҳаракат қилишди.\n- Йигитларингиз ўйин давомида ҳакамга нисбатан эътироз қилгандек бўлишди...\n- Ҳамма ҳам хато қилиши мумкин. Ўйинда шунақа вазиятлар ҳам бўлади. Хатто ўзимнинг ҳам жаҳлим чиққан эпизодлар ҳам бўлди. Футболда бунақа холатлар учраб туради. Умуман олганда ҳакам бугунги ўйинни ёмон бошқармади.\nФати 19 сентябрга қадар тикланиши мумкин. У тиззасидаги жароҳат сабаб ноябрдан бери ўйнамаяпти 1\nЛа Лига Мессини ўз сайтидан ўчириб юборди 10\n"Реал" ва "Барселона" хато қилишга ҳаққи йўқлигини билади". Симеоне Ла Лига ҳақида гапирди 3\n"Барселона"нинг 120 миллионлик "бош оғриғи" ҳақида 11\n"Олимпик" ўртоқлик учрашувида "Энергетик-БГУ"ни мағлуб этди 16\nЛа Лига ижрочи директори: "Роналду А Серияга кетгач, уларнинг даромади камайди, бизда эса аксинча" 32\nA LIGA. "Orient Motors" - чемпион! 3


Ўзбекистон-Қирғизистон чегарасидаги отишмада икки қирғизистонлик ҳалок бўлди — Sof.uz\nЎзбекистон-Қирғизистон чегарасидаги отишмада икки қирғизистонлик ҳалок бўлди\n6.04 04:40 790 Ўзбекистон\nҚирғизистон—Ўзбекистон давлат чегараси участкасида 5 апрель куни қурол қўллаш билан боғлиқ ҳодиса рўй берди, деб хабар қилди «Kabar.kg» Қирғизистон Республикаси Миллий хавфсизлик давлат қўмитаси Чегара хизмати матбуот хизматига таяниб, дейилади " Daryo" хабарида.\nДастлабки маълумотларга кўра, Жалолобод вилояти Ахси тумани Дейрес қишлоғида қирғизистонлик бир неча фуқаро Ўзбекистон ҳудудига ноқонуний равишда юк олиб ўтмоқчи бўлган. Улар Ўзбекистон ҳудудидаги давлат чегара чизиғидан 500 метр узоқликда Ўзбекистон Республикаси Давлат хавфсизлик хизмати чегара хизмати ходимлари томонидан аниқланган. Контрабандачилар ўзбек чегарачиларининг тўхташ ҳақидаги талабларига бўйсунмаган.\nҚўшни давлат фуқароларини ҳибсга олиш вақтида жанжал келиб чиққан. Ўзбекистон чегарачилари ўз ҳаёти ва соғлиғини сақлаб қолиш мақсадида қурол ишлатган, оқибатда икки фуқаро ҳаёт учун хавфли тан жароҳатлари олиб, ҳалок бўлган. Қолган жиноятчилар Қирғизистон ҳудудига қочишга муваффақ бўлган.\nЎзбекистон чегарачиларининг маълум қилишича, Қирғизистон фуқаролари қиймати 20 минг доллардан ортиқ бўлган контрабанда юкини олиб ўтмоқчи бўлган.\nКейинчалик маълум бўлишича, ҳалок бўлган фуқаролар ўзбекистонлик бўлган, бироқ 2012 йилда Қирғизистон фуқаролигини олган. Улар Ўзбекистон паспортини ўзлари билан олиб юрган.\n«Воқеа жойига борган Қирғизистон ва Ўзбекистон чегара вакиллари ўртасида учрашув бўлиб ўтган. Чегара вакиллари воқеа юзасидан ҳар бир томон ўз текширувини ўтказишига келишиб олган», — дейилади хабарда.\n08:13 0 Жаҳон


Саудия Арабистони сайёҳларга бағрини очмоқда » Ўзбекистон янгиликлари – Zamin.uz\nСаудия Арабистони сайёҳларга бағрини очмоқда\n27 сентябрь 2019, 20:44\nСаудия Арабистони иқтисодий жиҳатдан нефтга қарамликдан қутулишнинг кенг кўламли чора-тадбирлар доирасида илк маротаба халқаро сайёҳлар учун ўз эшикларини очмоқда.\nСаудия Арабистони чет эл компанияларини мамлакат сайёҳлик соҳасига сармоя ётқизишлари учун 49 мамлакат фуқаролари учун янги виза дастурини эълон қилди.\nТуризм раҳбари Аҳмад ал-Ҳотибнинг Reuters’га айтишича, эндиликда аёл сайёҳлар абая (бутун танани ёпиб турадиган қора рангдаги либос) кийишлари мажбурий эмас. Бироқ, улар имкон қадар одмироқ кийинишлари керак, айниқса, жамоат соҳилларида.\nҚироллик янги дастур орқали сайёҳлик соҳаси 2030 йилга бориб ЯИМнинг 10 %ини ташкил қилишига умид қилмоқда.\nВизаларни онлайн расмийлаштириш имконияти мавжуд ва у 80$ туради. Ушбу виза билан Ислом оламининг муҳим шаҳарлари Макка ва Мадинага кириб бўлмайди.\nБу ҳаракат ҳукмдор валиаҳд шаҳзода Муҳаммад бин Салмоннинг дунёдаги энг йирик нефть экспорт қилувчи давлатида илгари тақиқланган ўйин-кулгиларни жорий қилиш орқали янги соҳаларни ривожлантириш режаларининг бир қисмидир.\nСаудия Арабистони туризми\nҒарблик сайёҳлар, жумладан, ўтган йили ар-Риёдда бўлиб ўтган Формула E электрокарлар пойгасини томоша қилишга келганлар сони ниҳоятда кам эди, бироқ ҳукумат уларнинг сонини оширишни кўзлаяпти.\nҚироллик 2030 йилга келиб, мамлакатга йилига 100 миллион сайёҳ ташриф буюришини режалаштирмоқда, ҳозирда уларнинг сони 40 миллион атрофида (аксарияти мусулмон мамлакатларидан ҳаж зиёратига келганлар).\n«Бизда жуда катта маданият бор, бу ерда кўплаб, кўплаб сайёҳлар келиб, ушбу маданиятни ўрганишни ва у ҳақида кўпроқ маълумот олишни, кўриш ва тажриба қилишни истайдилар», — дейди ал-Ҳотиб.\n2030 йилга келиб сайёҳлик соҳасида 1 миллион киши меҳнат қилади.\nМуҳаммад бин Салмоннинг кўплаб ислоҳотлари халқаро даражада олқишларга сазовор бўлди, аммо ўтган йили журналист Жамол Қошиқчининг ўлдирилиши, танқидчилар, жумладан таниқли аёл фаолларнинг ҳибсга олиниши ва Ямандаги вайронагарчилик уруши унинг обрўсига путур етказди.\nЯнгиликлар » Дунё » Саудия Арабистони сайёҳларга бағрини очмоқда


Авиачиптани 30 фоиздан ортмайдиган қисмини аниқлашда 3 хил нархдан қайси бирини олиш керак?\n05.04.2018 йилдаги ID:10469 саволга жавоб берилганда, нархларни қайси сайтлардан олиш мумкинлиги тўғрисида жавоб тўғри берилган. Лекин, саволнинг асл мохияти бунда эмас. Хозирги кунда ушбу сайтларга кирсангиз 3 хил нархларни кўришингиз мумкин. Масалан Тошент-Андижон йўналиши бўйича авиабилет 3-хил нархда берилган. Хизмат сафари тўғрисидаги Низомда қайси классдаги билетнинг 30 фоизидан ортмаслиги кўрсатилмаган.\nРедакция от 09.04.2018\nЙўл харажатларини қоплашда класслар тарифи бўйича чекловлар фақат ходимлар Ўзбекистон Республикаси ташқарисига хизмат сафарига юборилганда ўрнатилган (АВ 19.11.2015й. 2730-сон Низом).\nЎзбекистон Республикаси ҳудудидаги хизмат сафарларида йўл харажати бўйича қопланадиган сумма авиада ташиш тарифларини 30%дан кўп бўлмаслиги белгиланган. Бунда класс тарифлари бўйича бирон кўрсатма ёки чекловлар Йўриқнома (АВ 29.08.2003 й. 1268-сон) ҳамда Солиқ кодекси билан ўрнатилмаган.\nШунга кўра, фикримизча, корхона бундай ҳолатларда қўлланадиган тарифни ҳисоб сиёсати ҳамда ходимлар билан ҳисоб китобларни амалга оширишда асос бўладиган ички меъёрий ҳужжатларда акс эттирган ҳолда мустақил танлаши мумкин.


Qalampir.uz - Путин ва Эрдўған ўртасидаги муҳокамалар 4 соатдан ортиқ давом этди\nПутин ва Эрдўған ўртасидаги муҳокамалар 4 соатдан ортиқ давом этди\n11:09, 14.11.2017 Олам\nВладимир Путин Туркия раҳбари билан бўлган учрашув самарали, тезкор, бюрократиядан йироқ ҳолда ўтказилганлигини таъкидлаб ўтди.\nСочида Туркия президенти Ражаб Тойиб Эрдўған ва Россия Федерацияси президенти Владимир Путин ўртасида муҳокамалар ўтказилди. Давлат раҳбарлари 4 соатдан ортиқ вақт давомида музокаралар олиб боришган.\nКенг таркибдаги муҳокамалардан сўнг тор доирадаги учрашув ҳам ташкил этилган. Россия президентининг матбуот котиби Дмитрий Песковнинг таъкидлашича, яккама-якка учрашув давомида ўзаро ҳамкорлик борасида фикр алмашилган. Президентларнинг тор доирадаги учрашуви 2–2,5 соат давом этган.\nМуҳокамалар якуни бўйича Эрдўған ва Путин ОАВ учун баёнот беришди. Владимир Путин Туркия раҳбари билан бўлган учрашув самарали ҳамда тезкор, шунингдек, бюрократиядан йироқ ҳолда ўтказилганлигини таъкидлаб ўтди.\nЎтган йили Россия ва Туркия ўртасида қишлоқ хўжалиги маҳсулотлари айланмаси ҳажми тушиб кетганлиги қайд этилиб, муҳокама якунига кўра икки томонлама савдо айланмаси 36 фоизга ошгани таъкидланди.\nРажаб Тойиб Эрдўған ҳам савдо айланмаси 100 миллиард долларга етиши учун қўйилган айрим тўсиқларни олиб ташлаш кераклигини таклиф қилди.\nИкки давлат раҳбарлари Суриядаги вазият ҳақида ҳам муҳокамалар ўтказдилар. Россия, Туркия ва Эрон саъй-ҳаракатлари самара бераётган бўлсада, бу борадаги ҳамкорликни янада мустаҳкамлаш зарурлиги қайд этилди.\nВладимир Путин “Росатом” яқин орада “Аккую” АЭС лойиҳасини ишга тушириш ҳаракатини бошлаши ҳақида маълум қилди. Биринчи реактор 2023 йилда ишга туширилиши режалаштирилган. Эрдўған Россия раҳбарини қурилажак АЭСнинг илк қурилиш фундаментини ўрнатиш тадбирида иштирок этишга таклиф қилди.\n“Аккую” АЭС 4 та энергоблокдан иборат бўлиб, уларнинг ҳар бирининг қуввати 1200 МВтни ташкил қилади. Бу лойиҳа учун Россия 22 миллиард доллар миқдорда инвестиция киритмоқда.\nТомонлар, шунингдек, мудофаа ишлари, бундан ташқари, мамлакатлар ўртасидаги виза берилиши хусусида ҳам фикр алмашдилар.\nТеглар:Ражаб Тойиб Эрдўған Владимир Путин Туркия Россия\nФото: Хитойда ҳайратомуз кутубхона очилди\nГермания разведкасида Путинга тегишли гувоҳнома топилди\n15:17, 11.12.2018 2 393\n900 нафар Россия фуқароси Украинага киритилмади\n18:00, 10.12.2018 1 425\nЎқитувчи ва шифокорлар байрам кунлари совға олишлари қонун билан тақиқланиши мумкин\n17:46, 10.12.2018 5 140\nТуркия Қошиқчи ишини халқаро судга беришга тайёр\n16:54, 10.12.2018 869\nДекабрда қайси мамлакатлар ўз Конституция байрамини нишонлайди?\n17:44, 08.12.2018 2 527\n62 млн сўмлик дарахтларни кесиб ташлаган ўзбекистонлик суд қилинади\nЛола Каримова итлар ташкилотини қўллаб-қувватлаяпти\nХирург ва анестезиолог операция пайтида муштлашди\nШаҳзода Гарри рафиқаси билан алоқалари ёмонлашувида акасини айблади